Republika / VELIKI USPEH NAŠE ZEMLJE, VELIKI ZNAČAJ ZA ZDRAVSTVENI SISTEM: Potpisan Memorandum o razumevanju sa Meserom i Dregerom\nsreda, 21. 4. 2021.| 13:06\nMemorandum su u centrali Meser Tehnogasa, nakon održanih prezentacija te dve kompanije za srpsku delegaciju i sastanka ministra Lončara sa čelnicima dve kompanije, potpisali u ime Ministarstva zdravlja Srbije ministar Zlatibor Lončar, u ime Meser Tehnogas Štefan Meser, a u ime Dreger Tehnika Štefan Dreger.\nMinistar Lončar je, obraćajući se tokom prezentacije, kazao da mu je drago da je Srbija zahvaljujući saradnji sa te dve kompanije i onim što je urađeno u zemlji po pitanju borbe protiv virusa korona došla do rezultata koje prepoznaje cela Evropa i ceo svet.\nIstakao je da je najveći proizvodni pogon za Zapadni Balkan kompanije Meser za proizvodnju kiseonika nalazi u Smederevu, u Srbiji, što znači da se tu ne proizvodi gas i ono što je neophodno samo za našu zemlju, već za ceo region.\n- I zahvaljujući tome uspevali smo da dnevno isporučimo kiseonika za jedan dan više nego što isporučimo mesecima u običnim uslovima - kazao je Lončar.\nKada je reč o kompaniji Dreger, Lončar kaže da su oni u Srbiji bili angažovani 24 časa, te da je naš zdravstveni sistem uspeo da pomogne brojnim pacijentima upravo zahvaljujući njihovom angažovanju.\n- Preko 50 kilometara cevi za sprovođenje kiseonika napravljano je za tri meseca, a uobičajeno je da se toliko napravi za četiri godine - istakao je Lončar i dodao da su to samo neki podaci koji će moći da približe kakva se borba vodila, kakva je saradnja bila i istakao da to nije nešto čime se zadovoljavaju.\n- Osnovni razlog naše saradnje je da zajedničkim naporima izađemo iz pandemije, ne znamo kada će to biti, ali smo se dogovrili da radimo kao i do sada, čak i više i da dođemo do stadijuma da kažemo da smo pandemiju stavili pod kontrolu - kazao je ministar.\nTakođe, prema njegovim rečima, razlog za saradnju je da se ujedno spreme za narednih 10 godina i za svako buduće moguće iznenađenje.\n- Da imamo međusobne odnose koji neće zavisiti od neke treće strane ili bilo čega drugog - kazao je Lončar i dodao da smatra svojom obavezom da budućem Ministarstvu zdravlja i ministru ostavi takav odnos sa te dve kompanije da mogu da im se obrate i da im zatraže pomoć za sve što je potrebno zdravstvenom sistemu Srbije i pacijentima u našoj zemlji.\nMinistar je naveo da ga raduje što je danas video nešto što nije znao da su ovde uradili i u tom smislu naveo nove antigenske testove, za koje kaže da će biti jedni od najboljih, ali i inovacije posebno namenjene deci i za terapiju bola.\nMinistarstvo zdravlja i Meser potpisanim Memorandumom postigli su zajedničko razumevanje da će ta kompanija, u eventualnom vanrednom stanju, uložiti sve napore kako bi prioritet dala važećim obavezujućim ugovorima o snabdevanju sa srpskim zdravstvenim ustanovama, ali ne ograničeno samo na bolnice.\nMinistarstvo zdravlja će u vanrednom stanju snažno savetovati relevantne srpske zdravstvene ustanove da optimiziraju i racionalizuju, u meri u kojoj je to moguće, potrošnju medicinskih gasova, kao i rotaciju praznih boca medicinskih gasova u koordinaciji sa Meserom.\nSa Dreger Tehnika, postignuto je razumevanje da ta kompanija u vanrednom stanju uloži sve napore kako bi visoki prioritet bio dat isporuci opreme u Srbiju koju zahteva Ministarstvo zdravlja, bilo isporukom nove opreme ili rezervnih delova za postojeću.\nTakođe, dogovoreno je i da će lokalni tim Dragera biti potpuno posvećen davanju najvećeg prioriteta održavanju, zameni i popravci uređaja i sistema u zdravstvenom sistemu, kako bi omogućio puni rad zdravstvenog sistema.\nZahtev za Memorandumom poslalo je Ministarstvo zdravlja, a kako je navedeno u zahtevu, tokom pandemije virusa korona Srbija je sa te dve komapnije nastavila i poboljšala odličnu saradnju ostvarujući ključni zajednički cilj spašavanja života brojnih pacijenata obolelih od Kovida-19.\nTo je postignuto tako što je sistemu zdravstvene zaštite obezbeđena kontinuirana isporuka medicinskih gasova i sistema za snabdevanje gasovima, kao i ostale medicinske opreme kao što su ventilatori i oprema za kiseoničko lečenje pacijenata u ekstremnim uslovima.\nKompanije Dreger je osnovana 1889. u Nemačkoj, a posle prvog patenta - reducir ventila za točenje piva, bavi se opremom koja ima veze sa disanjem, kako u medicini, tako i u oblasti zaštite, kao što je ronilačka oprema ili oprema za spasilačke ekipe u rudnicima.\nKompanija ima preko 15.000 zaposlenih, a svoje kćerke firme u preko 50 zemalja, dok proizvodne pogone ima u Nemačkoj, Velikoj Britaniji, Češkoj, Čileu, Francuskoj, Indiji, Južnoj Africi, Kini, Švedskoj i USA.\nMeser Tehnogas je deo "Mes ser Group", jedne od vodećih svetskih kompanija za proizvodnju i distribuciju industrijskih, lekovitih i specijalnih gasova i prateće opreme.\nTa kompanija je jedini proizvođač kiseonika, azota, argona, vodonika i helijuma u Srbiji, a ima tri jedinice za odvajanje vazduha u Smederevu i Boru, kao i pogone za proizvodnju gasnih gasova i punionice u Beogradu, Pančevu, Nišu, Kraljevu, Novom Sadu, ali i u Nikšiću u Crnoj Gori.\nMeser Tehnogas ima više od 70 distributivnih centara širom naše zemlje, sopstveni inženjerski, instalacioni tim i tim za tehničku službu, kao i preko 50 cisterni i kamiona, a tokom pandemije virusa korona u Srbiji je imao presudnu ulogu u kontinuiranom snabdevanju znatno povećanih količina medicinskih sistema za dovod kiseonika i gasa kako bi se spasili životi nebrojenih kovid pacijenata.\nZLATIBOR LONČAR ZA RUSKE VESTI TV: Srbija se sama borila za vakcine, nismo čekali na milostinju!\nSrbija Beograd Zlatibor Lončar Ministar zdravlja Nemačka Frankfurt Ministarstvo zdravlja Memorandum Memorandum o razumevanju


„Haos animatori“ ponovo priredili spektakl za najmlađe u Gradskom parku\nponedeljak, 03 septembar 2018 11:30\nU okviru manifestacije „Leto u parku“, pred samu završnicu, po drugi put su nastupili „Haos animatori“ iz Novog Sada.\nOni za sebe kažu da su grupa prijatelja okupljenih oko zajedničke ideje o menjanju načina toka svakodnevice, sa ciljem da drugačijim pristupom i pogledom na život kroz svoje aktivnosti služe kao neiscrpan izvor inspiracije i zabave kako deci kojima se posvećuju tako i svima koji ih okružuju.\nU stilu Haos animatora – uvek zanimljivi i spremni da donesu nešto novo i prvi put viđeno – za ovaj nastup pripremili su posebne atrakcije za decu.\nU gradski park stigao je i Disko robot, najveća atrakcija – ukrašen LED svetlima koja menjaju boju, visok preko 3 metra. Moglo se primetiti da je upravo on izazvao najveće oduševljenje prisutnih mališana.\nSvi prisutni bili su složni u oceni da su Haos animatori još jednom pripredili odličnu žurku i izrazili svoja nadanja ćemo ih ponovo videti u Beloj Crkvi, sa novim, zanimljivim atrakcijama.\nViše vesti iz ove kategorije: « Belocrkvanski planinari savladali najviši vrh Balkana Festival „Na sopstveni pogon“ i u Beloj Crkvi »


Vujošević: "Borimo se za devalvirani trofej" - Sportske.net\nVujošević: "Borimo se za devalvirani trofej"\nUoči početka košarkaške Superlige trener KK Partizan najavio je da će se crno-beli boriti za trofej iako je on devalviran. Šampion na Megu ide bez Lučića i Milosavljevića.\nTrener košarkaša Partizana Duško Vujošević izjavio je danas da je svaki trofej značajan, ali da je onaj u Superligi obezvređen, jer ništa ne donosi.\n"Svaki trofej je značajn, pa i ovaj u domaćem prvenstvu, ali je devalviran i obezvređen pa zbog toga srpski klubovi moraju da dobiju određene pozicije u Jadranskoj ligi. Sve ovo što se nama dešava izazvaće snagu ne Golijata već Davida i mi još nismo rekli zadnju reč", rekao je Vujošević na konferenciji za novinare u Beogradu.\nPartizan će takmičenje u Superligi početi sutra kada će od 17 sati u Pioniru dočekati Mega Vizuru, a Vujošević je kazao da njegova ekipa nije u sjajnoj poziciji što se tiče zdravstvenog stanja.\n"Zdravstveno nismo u sjajnoj situaciji, Dragan Milosavljević je imao sudar na treningu, pod znakom je pitanja, mada imam informaciju da će biti spreman za Megu, dok Vladimir Lučić najverovatnije neće biti u timu zbog problema s kičmom. To nije neka ozbiljna povrda, već su mišići ušli u snažan grč, tako da sutra 99 odsto neće igrati, a za posle ćemo videti", rekao je trener srpskog šampiona.\nOn je ocenio je da je Mega ozbiljna ekipa koja zaslužuje poštovanje, da će se truditi da iskoristi oslabljenost Partizana i na taj način priđe bliže svom cilju, a to je plasman u Jadransku ligu.\n"Mega je ozbiljna ekipa koja zaslužuje poštovanje i u idealnim okolnostima kada smo mi potpuno spremni. Ima velike ambicije i bili su dominantni u prvenstvu, afirmisali su dosta mlađih igrača i vratili u život njih nekoliko, a još su igrali desetak prijateljskih utakmica sa ekipama iz Jadranske lige, u sklopu priprema za Superligu", rekao je Vujošević.\nOn je dodao da će biti i ostalih pretendenata za ostala četiri mesta, tako da će Mega već protiv Partizana pokušati da priđe bliže cilju.\nVujošević je istakao da će "svaki igrač povećanim angažovanjem morati da nadoknadi odsustvo povređenih".\nNa pitanje novinara kako komentariše to što Igokea razmatra da otkaže organizaciju završnog turnir Jadranske lige, Vujošević je rekao da će oni uraditi ono što im kaže predsednik Republike Srpske Milorad Dodik.\n"Šta kaže Dodik, to je to. Bar kad je košarka u pitanju. Ispada da Partizan lovi u mutnom, a mi smo igrali časno celu sezonu. U Igokei mogu da se ljute, ali ne i da otkažu 'fajnal for', jer svaki trofej je dragocen. Kada je ukinut plej-of, nelogično je bilo da se takmičenje završava 'fajnal forom', jer to nije duh lige", rekao je on.\n"Očigledno je, da za ovo što se dešava, neko od čelnika Jadranske lige mora da snosi odgovornost", dodao je Vujošević.


Najavljena gradnja nove ceste Šićki Brod – Đurđevik - Inat World\nNajavljena gradnja nove ceste Šićki Brod – Đurđevik\nPovezanost Tuzle i Sarajeva, odnosno Tuzlanskog i Sarajevskog kantona, dodatno će se poboljšati izgradnjom magistralne ceste M-18 Šićki Brod – Sarajevo, dionica Šićki Brod – Đurđevik. Tako je rečeno na danas održanoj prezentaciji projekta u BKC-u Tuzla, na kojoj su prisustvovali predstavnici Vlade FBiH, Vlade TK, poslanici Skupštine TK, predstavnici Grada Tuzle i ostali zainteresovani.\nRiječ je o sasvim novoj cesti, četverotračnoj saobraćajnici u dužini od 16,6 km koja se uklapa u postojeće prostorne planove, kako Tuzle tako i Živinica. Uz izgradnju trase, rečeno je da se grade i četiri mosta, pet vijadukata, tunel i prolaz.\nIako su do sada mnogi najavljeni projekti propali, ministar trgovine, turizma i saobraćaja Vlade TK Edin Buševac, kazao je da je realizacija ove ceste vrlo realna jer je 40 miliona već obezbjeđeno, a postoji i završen projekat.\n– Nemojte me držati za riječ ali mislim da bi početak izgradnje mogao da krene u junu, julu 2020. godine. Ovo je prva od etapa ukupnog projekta rekonstrukcije puta Tuzla – Sarajevo. Ova dionica ići će savim novom trasom i to je kompletno nova cesta, a od Đurđevika do Kladnja planirano je da se radi rekonstrukcija i modernizacija postojeće ceste sa dodatnom trećom trakom. Dužina dionice Šićki Brod – Đurđevik je oko 17 km i ona je podijeljena na tri lota. Današnja prezentacija je upravo prilika gdje su se okupili predstavnici svih relevantnih institucija i nivoa vlasti kako bi smo što prije rješavali sve probleme s kojima se budemo susretali prilikom realizacije ovog projekta, kazao je ministar Buševac.\nPremijer kantona TK Denijal Tulumović naglasio je saobraćajnu blokadu u kojoj je Tuzlanski kanton.\n– Ne samo Tuzla, čitav TK je u saobraćajnoj blokadi. To je jedan od razloga što smo krenuli u jednu ovakvu kampanju i uspjeli smo da dobijemo sredstva u iznosu od 40 miliona KM. Plan koji je predložio premijer FBiH Fadil Novalić, je da tih 40 miliona dobijemo od Vlade FBiH, a oko 80 miliona KM, koliko bi bilo dovoljno za ovaj projekat, zadužili bi kod kod EBRD-a. Ne bi sa tih 80 miliona bila zadužena Vlada TK, nego bi otplata išla iz akciza od goriva.\nKada je u pitanju ova dionica treba istaći da se radi o jednoj od najprometnijih dionica magistralnih puteva u Federaciji BiH, i to je jedan od razloga zašto smo izabrali da se upravo odavdje krene sa rekonstrukcijom. Provedbom svih radova cilj nam je da računska brzina na magistralnoj cesti M-18 Tuzla-Sarajevo iznosi od 60 do 80 km/h zavisno od dionica. Time ćemo značajno smanjiti vrijeme putovanja između Tuzle i Sarajeva, te ostalih mjesta koja se povezuju ovom važnom cestovnom komunikacijom. Pored smanjenja vremena putovanja, povećat će se nivo usluge i stepen sigurnosti učesnika u saobraćaju, istakla je prije početka prezentacije gospođa Fata Terzić iz JP “Ceste Federacije Bosne i Hercegovine” prezentirala je projekat, iz kojeg smo izdvojili slajdove sa zanimljivim podacima.\nNa današnjoj prezentaciji naglašeno je da brzna realizacije zavisi od lokalnih zajednica koje su zadužene za ekspropijaciju. Ukupna sredstva potrebna za izgradnju dionice magistralne ceste M-18 na Šički Brod – Đurđevik) iznose oko 146 miliona KM.\nTotal views : 248551


Zaev u Briselu, Ivanov u Moskvi – Indeks Vesti – Najvažnije vesti iz Srbije i regiona\nNaslovna > Oko nas > Balkan > Zaev u Briselu, Ivanov u Moskvi\nMandatar i lider SDSM Zoran Zaev, koji će danas prisustvovati neformalnoj radnoj večeri sa liderima država Zapadnog Balkana kod šefice evropske diplomatije Federike Mogerini, ocenio je da je to odlučna prilika da se sagledaju svi problemi i da se razgovara o evropskoj perspektivi Makedonije.\nIstovremeno, predsednik Makedonije se nalazi u službenoj poseti Moskvi.\nTo je prilika da se EU fokusira na ceo region, ali i na našu Makedoniju, rekao je Zaev za portal Telegraf.mk.\n“Makedonija očekuje da će Evropska unija ozbiljno podržati naš evroatlantski put”, rekao je Zaev.\nMakedonski mediji prenose da je Zaev na neformalnu večeru sa liderima država regiona u Brisel pozvan kao “premijer”, te da će uoči večere imati razgovor u “četiri oka” sa Mogerinijevom.\nNapominje se i da je Zaev jedini u Brisel pozvan iako još nije zvanično premijer.\nInače, na večeri kod Mogerinijeve pozvani su aktuelni srpski premijer i izabrani predsednik Aleksandar Vučić, premijer Crne Gore Duško Marković, Albanije Edi Rama, Kosova* Isa Mustafa i predsedavajući Saveta ministara BiH Denis Zvizdić.\nIz SDSM-a je saopšteno da odlazak Zaeva u Brisel utiče na dinamiku pregovora sa koalicionim partnerima da formiraju vladu, jer su već dogovoreni stavovi o ključnim principima funkcionisanja buduće vlade.\nI dok je mandatar u Briselu gde će, kako se očekuje, razgovarati o izgledima evroatlantskog puta Makedonije, predsednik Ivanov je danas u zvaničnoj poseti Moskvi, gde će se, kako je najavljeno, sastati sa predsednikom Vladimirom Putinom.\n“Dvojica predsednika će razgovarati o unapređenju bilateralne saradnje i razmeniti mišljenja o aktuelnim regionalnim pitanjima, pre svega situaciji na Balkanu”, preneli su moskovski mediji uoči posete Ivanova.\nMakedonski mediji ukazuju na izjavu šefa ruske diplomatije Sergeja Lavrova, koji je nakon jučerašnjeg susreta sa hrvatskim kolegom Davorom Ivom Štirom, rekao da pojedini pripadnici makedonske opozicije predstavljaju opasnost za Makedoniju zbog njihovih aktivnosti.\n“Moskva podržava rezoluciju o situaciji u Makedoniji samo u skladu sa Ustavom te zemlje”, kazao je još Lavrov. Inače, Lavrov i Štir, kako je preneo Tas s, su ocenili da je aktuelna situacija u Makedoniji razlog za zabrinutost.\nPUTIN SE NADA DEMOKRATSKOM REŠENjU KRIZE U MAKEDONIJI\nRuski predsednik Vladimir Putin poručio je danas da se Moskva nada demokratskom rešenju političke krize u Makedoniji.\nPutin je to rekao na početku razgovora sa makedonskim predsednikom Đorđem Ivanovim, izrazivši nadu da će iskustvo Ivanova pomoći da se “situacija unutar Makedonije razvije u skladu sa ustavom na demokratski način”, prenosi AP.\nRuski predsednik je rekao i da zvanična Moskva pomno prati razvoj događaja u Makedoniji, a istovremeno je pozdravio makedonsko-ruske odnose i ekonomsku saradnju, navodi MIA.\nPutin je čestitao Ivanovu na nagradi “Patrijarh Aleksej Drugi” koju mu je patrijarh moskovski i cele Rusije Kiril juče dodelio za napore u jačanju uloge vere u društvu, unapređenju hrišćanskih vrednosti i verske tolerancije, kao i poboljsanju veza među pravoslavnim zemljama, dodaje makedonska agencija.\nŠiđanin kreće biciklom u Moskvu\nĆirilica preča od posla


LSV | Podneta žalba Upravnom sudu\n- Zrenjanin ovih dana nije mesto koje za sebe može da kaže da je oaza demokratije. Neke slike iz proteklih dana nas vraćaju u devedesete godine, za koje smo smatrali da su davno iza nas. Trebalo je da većina od 67 odbornika, a to je 34, izaberu organe nove vlasti. Očito je da SNS tu većinu nije imala i poseglo se za metodama koje je Zrenjanin već doživeo i preživeo. Ulovljena su dva mandata i tako izneverena volja birača – istakao je Marton i dodao da su ispoštovana demokratska načela lokalnu vlast bi ovih dana formirale DS, LSV i SVM\nPrema rečima Dragana Nedeljkova, kada bi Vojvodina imala svoju policiju i sudstvo, nijedan proces, pa čak ni pred Specijalnim sudom za organizovan kriminal, ne bi trajao tri godine.\n- Iz vremena pune autonomije Vojvodine, mogu da podsetim, da su sva krupna kriminalna dela bila razrešena u najkraćem mogućem roku, a to je vreme kada je Vojvodina imala Ustav. Pa tako i sada imamo veliku dilemu da li je bivši gradonačelnik i takozvani novi gradonačelnik zaista proneverio stotine miliona dinara poreskih platiša sa teritorije grada. U svakom slučaju, sigurni smo da je samozvani i takozvani gradonačelnik u sukobu interesa jer ne može istovremeno biti narodni poslanik i gradonačelnik - poručio je predsednik IO GrO LSV Zrenjanin.\nPotpisnici žalbe su, pored Martona, Mileta Mihajlov i Goran Kaurić, odbornici zrenjaninskog parlamenta. U tekstu obrazloženja piše da je predsednik Skupštine grada iz prethodnog saziva, u roku od 15 dana od dana objavljivanja rezultata izbora zakazao konstitutivnu sednicu za 27. jun, te da je potom obavestio odbornike da će ona biti održana 6. jula, te da je novim obaveštenjem, dan pred zakazanu sednicu, obavestio sve odbornice i odbornike, kao i javnost, putem sredstava javnog informisanja, kao i obaveštenjem na oglasnoj tabli grada Zrenjanina, da će se ona održati 10. jula.\nU tekstu žalbe se dalje navodi da je grupa od 35 odbornika, kršenjem procedura predviđenih Zakonom o lokalnim izborima i Poslovnikom Skupštine grada Zrenjanina, ipak održala sednicu prošlog petka i, nakon verifikacije mandata, nezakonito donela odluke o izboru predsednika Skupštine grada, njegovog zamenika, sekretara Skupštine rada, predsednika i članova Komisija za mandatna pitanja, za personalna pitanja i za propise, kao i odluka o izboru gradonačelnika, njegovog zamenika i članova Gradskog veća i direktora javnih preduzeća.\nPotpisnici žalbe posebno ističu da, nakon izbora gradonačelnika, njegovog zamenika i jednog člana Gradskog veća, koja je imala mandat odbornika pre imenovanja na to mesto, nije postojao kvorum za rad i donošenje odluka Skupštine grada za izglasavanje dopune dnevnog reda o potvrđivanju mandata tri odbornika, te da je sednica tada morala biti prekinuta, što je predviđeno Poslovnikom Skupštine grada.\nU žalbi se, takođe, navodi da se protiv novoizabranog gradonačelnika vodi krivični postupak pred Specijalnim sudom za organizovani kriminal u Beogradu, te on zbog toga ne može, kako piše, biti na stalnom radu u gradskoj upravi, jer nije u mogućnosti da pribavi uverenje da se protiv njega ne vodi krivični postupak, niti može deponovati potpis i biti izvršilac budžeta. U tekstu žalbe se dalje ocenjuje da s obzirom na to, preti opasnost da rad lokalne samouprave, od dana održavanja sednice, bude potpuno onemogućen i da se time nanese nesaglediva šteta za grad Zrenjanin.\nMarton, Mihajlov i Kaurić predlažu sudu da se u celosti poništi sednica Skupštine grada, održana 6. jula, odnosno da se ponište sve odluke usvojene nakon nedostatka kvoruma.


Putin: Nedopustivo strano mešanje u Rusiji\nPredsednik Rusije Vladimir Putin poručio je da Rusija ne sme da izgubi svoj nacionalni identitet i nazvao nedopustivim strane uticaje na unutrašnju politiku.\n"Ne samo da moramo da nastavimo sa samouverenim razvitkom, već moramo da zadržimo i naš identitet, ne dozvolimo da izgubimo sebe", rekao je Putin.\nU svom prvom obraćanju naciji od maja ruski predsednik rekao je da bi Rusima koji dobijaju novac iz inostranstva trebalo da bude zabranjeno učešće u politici.\n"Demokratija nema alternativu. Ruska demokratija je moć ruskog naroda, a ne standardi koje neko nameće spolja", istakao je Putin.\nOn se založio se za jačanje ruske ekonomije i vojske, odbacujući, kako je istakao, strane lekcije o demokratiji i pokušaje stranog mešanja u unutrašnju politiku zemlje.\nPutinu je ovo prvo obraćanje naciji od kako je osvojio treći mandat na martovskim izborima, uprkos protestima u Moskvi.


Akcija belgijske policije u Beogradu i Nišu! - Niške vesti\nAutor: Vesti online u Info, Sport, Srbija 10. oktobra 2018.\nPrilikom pretresa na šest lokacija u Beogradu i Nišu pronađeno 800.000 evra. U toku je saslušanja osumnjičenih\nOsnovana je sumnja u krivično delo pranje novca nezakonito stečenog malverzacijama u belgijskim fudbalskim klubovima\nOperacija belgijske policije „Čista ruka“, ipak, je nešto šira, a u sredu posle podne „dohvatila“ je i Srbiju.\nMediji u Belgiji javili su da su u operaciji „Čista ruka“ glavni osumnjičeni agenti Mođi Bojat, koji je uhapšen, dok je Srbin Dejan Veljković priveden na razgovor. Izjavu policiji dali su i Ivan Leko, trener Kluba Briž, šef stručnog štaba Anderlehta Herman van Holsbek i sudije Sebastijan Delferir i Bart Vertenten., u vezi malverzacija oko transfera igrača u fudbalskim klubovima Briž, Anderleht, Lokeren, Gent.\nBelgija Beograd Nis Novac policija\t2018-10-10


Za Radnički kreće prva runda kvalifikacija za Kup Evrope – Veliki Park\nVaterpolisti Radničkog iz Kragujevca u četvrtak ujutru kreću put Egera, gde ih od petka do nedelje očekuju nastupi u Evro takmičenjima, u okviru prve runde kvalifikacija za Kup Evrope.\nKlub je posle nekoliko sezona napornog rada ponovo stigao do evro scene. Višegodišnji uspešan rad sa mladjim kategorijama kao i pravilne kadrovske odluke na svim nivoima, dali su Radničkom šansu da se ponovo bori i za trofeje na Evropskoj sceni.\n„Ovo je početak sezone u kojoj nas čeka veoma gust raspored, sve do početka decembra. U tom periodu imaćemo samo jedan slobodan vikend, ali dobro smo se spremali za to. Ciljevi su isti kao i prošle godine, uz dodatak da igramo i Evropu i, bez obzira na to što smo debitanti, cilj nam je da tu što duže ostanemo i doguramo što dalje“ istakao je Jugoslav Vasović, direktor Radničkog.\nPred timom iz Kragujevca nije nimalo lak zadatak, jer se nalaze u najtežoj grupi. Veliki favorit je domaći Eger, dugogodišnji učesnik Lige šampiona i jedan od najboljih mađarskih klubova, predvođen prekaljenim reprezentativcima Mađarske, Adamom Dekerom i Norbertom Hošnjanskim, Crnogorcem Nikolom Murišićem i Grkom Angelosom Vlahopulosom, te najboljim srpskim strelcem na minulom Svetskom prvenstvu, Strahinjom Rašovićem. Prema najavama Kragujevčana, za drugo mesto koje vodi u narednu rundu, vodiće se ravnopravna bitka sa Solarisom iz Šibenika i ruskim Šturmom.\n„Spremali smo se dobro za ove prve utakmice, bili smo u Atini na sedmodnevnim pripremama sa Vuljagmenijem, posle nam je došao i Partizan. Sigurno da je najkvalitetniji tim Eger i njemu dajem najveću prednost, dok su ostale ekipe sličnog kvaliteta kao mi. Solaris poznajemo iz regionalne lige, dok je Šturm mala nepoznanica. Daćemo sve od sebe da obezbedimo prolaz u drugu rundu takmičenja“ rekao je Nikola Tomašević, kapiten Radničkog.\n„Ekipa je dosta promenjena u odnosu na prošlu godinu, tako da će nam ovo ujedno biti i dobra provera za narednu sezonu. Imali smo kvalitetne pripreme i dosta sparing utakmica, pa mislim da smo se dobro spremili. Znamo šta nas očekuje, tako da idemo sa visokim ciljevima na ovo takmičenje i optimistično ulazimo u sezonu“ zaključio je Lazar Dobožanov, golman reprezentacije Srbije iz redova Radničkog.\nCategories:\tKragujevac, Sport, UDARNO-NASLOVNA SLAJDER, Vesti\t/ No Responses / by Milan септембар 11, 2019


08.12.2019 | Info\nPredsednica Skupštine Srbije Maja Gojković najoštrije je osudila jučerašnji nasilni pokušaj upada u Dom Narodne skupštine, ističući da su pristalice opozicionog Saveza za Srbiju (SzS) pokazale da im je namera da izazovu nerede i mimo volje građana dođu na vlast.\n"Pristalice Saveza za Srbiju, na čelu s (liderom Dveri) Boškom Obradovićem, koje su upadale u zgradu RTS-a, Skupštinu grada Beograda, obračunavale se s novinarima, sada su pribegle novom vandalskom činu i jasno pokazale da je njihova jedina namera da izazovu nerede u želji da mimo volje građana dođu na vlast", istakla je Gojkovićeva, saopšteno je iz parlamenta.\nOna je ukazala da u "divljačkom pokušaju da razbije vrata Parlamenta, zloupotrebom zastave Srbije, narodni poslanik Boško Obradović je pokazao da ne poštuje državne simbole naše zemlje".\nMinistar odbrane Srbije i predsednik Pokreta socijalista Aleksandar Vulin izjavio je da lider Dveri Boško Obradović "nije prvi ljotićevac koji je pokušao da ponizi Skupštinu Srbije, ali je prvi koji je za to pokušao da iskoristi zastavu Srbije".\n"Nijedan neprijatelj Srbije se ne bi setio da tako uvredi simbol svih Srba. Izgleda da su to Obradovića naučili stranci kada su s njim dogovarali da pomeraju izbore i dele vlast bez građana Srbije", rekao je sinoć Vulin komentarišući pokušaj Boška Obradovića da zastavom Srbije razvali vrata Narodne skupštine, saopšteno je iz PS.\nPodsetimo, više učesnika protesta "1 od 5 miliona" u subotu uveče se probilo do ulaznih vrata Skupštine Srbije na Trgu Nikole Pašića i tom prilikom je došlo do guranja, dok je jedan demonstrant pokušao da jarbolom od zastave probije staklo na vratima, u čemu ga je sprečilo skupštinsko obezbeđenje. Kako prenose mediji, lider Dveri Boško Obradović je osoba koja je jarbolom probijala staklo.\nMaja Gojković čestitala pobedu Srpskoj listi\nPartizan krenuo sporo, pa potom "samleo" Zadar\nZlato i srebro za srpske strelce\nNole napada četvrtfinale\nUmesto o medalji, dve vaterpolo sile odlučuju o petom mestu\nNina u osmini finala dubla u Melburnu


Srpski kinetičko-solarni punjač “osvaja Ameriku”\nVolta Technology, mlada srpska kompanija koja se bavi razvojem proizvoda koje koriste obnovljive izvore energije, saopštila je da je uspela za manje od godinu dana od svog osnivanja da razvije dva inovativna proizvoda i zaključi poslovnu saradnju sa najvećim američkim mobilnim operatrerom AT&T i američkim univerzitetom Vebster.\nStatični Engo na Vebster Univerzitetu\nPrvi proizvod koji je ova mlada kompanija razvila je inovativna EnGo javna stanica za punjenje mobilnih telefona. Ova stanica se napaja isključivo iz obnovljivih izvora energije I to ne iz jednog već iz dva izvora: kinetičke I solarne energije.\nSastavni deo EnGo stanice su kinetičke ploče koje proizvode obnovljivu energiju svaki put kada neko zgazi na njih. Sa dodatnom energijom koja se dobija i iz solarnih panela EnGo stanica će napuniti ne samo mobilne telefone već i tablete I ostale prenosive uređaje. Prva instalacija Engo stanice se desila u SAD na američkom univerzitetu Webster u gradu Sent Luisu. Istovremeno ova mlada srpska kompanija je početkom septembra isporučila prenosive modele EnGo punjača najvećem američkom mobilnom operateru AT&T, lideru u oblasti telekomunikacija u SAD sa ostvarenim prometom od neverovatnih 130 milijardi dolara u 2013. godini. AT&T će koristiti EnGo proizvode u cetvoromesečnoj turneji u kojoj ce obići preko 20 američkih gradova.\nOvo će omoguciti Volta Technology da njene proizvode vidi skoro čitava Amerika. Petar Mirović, CEO VOLTA Group u čijem je sastavu Volta Technology, kaže da je kompanija od samog starta zacrtala da joj je izvoz primaran cilj.\n“Poslovi koje smo zaključili sa AT&T I Webster Univerzitetom i pozitivne utiske koje su naši proizvodi ostavili u Americi za nas predstavljaju veliku motivaciju. Interesovanje je veliko i plan nam je da naše proizvode plasiramo i na druga inostrana trzišta. Trenutno izgrađujemo globalnu distributivnu mrežu preko koje želimo da plasiramo i druge proizvode na kojima naš tim vredno radi” kaze Mirović.\n“Svaki grad u svetu koji pametno planira svoju budućnost zna da će energetska efikasnost biti ključna u godinama pred nama. Kombinacija kinetičke i solarne energije koju smo mi razvili se pokazala kao dobitna kombinacija koja ima mnoge prednosti i koja može biti iskorišćena za mnoge druge namene.” dodaje Mirović\nBranko Živković jedan od osnivača Volta Group kaže da je ceo tim svojim marljivim i vrednim radom doprineo da se proizvodi na vreme isporuče američkim klijentima.\n“Očekujemo uskoro saradnju i sa gradovima u Srbiji i regionu. Želimo da tehnologuju koju smo razvili plasiramo I u našoj zemlji I time pomognemo našim gradovima da uvide sve benefite koji obnovljivi izvori energije mogu da donesu kako zaštiti životne sredine tako i gradskim budžetima.” kaze Živković.\n“Čisti izvori energije su svuda oko nas i zato je potrebno izgraditi insfrastrukuru koja će moći da tu energiju stvara i skladišti.” zaključuje Živković.


Novi predsednik Saveza Srba u Švedskoj | Управа за сарадњу с дијаспором и Србима у региону\nHome>>>Vesti>>>Dijaspora Srbije>>>Novi predsednik Saveza Srba u Švedskoj\nNovi predsednik Saveza Srba u Švedskoj\n18. april 2013.\tDijaspora Srbije, Vesti 83 Views\nU okviru Saveza Srba u Švedskoj postoje 43 srpska udruženja i organizacije iz Švedske, a broji oko 7000 članova. U okviru Saveza aktivna je Omladinska organizacija Srba i Organizacija žena. U martu je za predsednika ove krovne organizacije većine srpskih udruženja izabran Đorđe Brstina, aktivan član Saveza već 15 godina.\nPut ka Švedskoj, iz Hilandara, vodio je Đorđa Brstinu, predsednika Saveza Srba u Švedskoj, preko Beograda. Ovaj predah omogućio nam je da čujemo utiske koje nosi iz kolevke srpske duhovnosti, koju je posetio tri puta. U ime svoje organizacije, predao je, kako kaže, skroman prilog za obnovu Hilandara, a sa igumanom Metodijem dogovorena je izložba o ovom srpskom manastiru u nekoliko gradova Švedske.\n„Pretpostavljam da bi ta izložba bila dobro ispraćena u Švedskoj od strane medija, a posebno onih koji su zaduženi za kulturne događaje. Značila bi puno i nama samima“, kaže Brstina.\nĐorđe Brstina je na čelo Saveza Srba u Švedskoj, krovne organizacije većine srpskih udruženja, stupio nedavno, u martu. Aktivno u radu Saveza učestvuje već 15 godina, a nova funkcija donosi i nove zadatke.\n„Ono što je najbitnije u ovom trenutku je da modernizujemo rad organizacije, da budemo vidljivi na internetu, medijima u Srbiji i Republici Srpskoj. Ono što je važno je pridobiti Srbe koji su na važnim mestima intelektualce koji su cenjeni doktori, inženjeri, oni koji po prirodi posla mogu da najbolje predstave Srbe u Švedskoj“, kaže Brstina.\nVeliki potencijal Brstina vidi u podmlatku i kaže da se najvažnija bitka odvija u radu sa omladinom. Sudeći po njihovim aktivnostima, kao što je organizacija Dečjeg i predstojećeg Omladinskog festivala, jasno je da ovaj deo srpske zajednice u Švedskoj ume da prepozna važnost okupljanja.\n„Ništa lepše za nas u dijaspori nema nego kada na jednom mestu vide više stotina omladinaca i dece, koji pričaju između sebe srpski, druže se, kada imaju zajedničke aktivnosti“, kaže Brstina.\nŠvedsko društvo veliku pažnju posvećuje pitanju rodne ravnopravnosti, zato se Organizacija žena Saveza Srba u Švedskoj, pored humanitarnog rada, bavi i edukacijom, organiizuje seminare, a sve u cilju unapređenja odnosa u porodici, ali i široj zajednici. Oko 10 posto stanovništva čine doseljenici, koji su sa sobom poneli i svoje običaje i tradiciju. Isto važi i za srpsku zajednicu – u Švedskoj je njihov dom, ali Srbiju ne zaboravljaju.\n„Mi, u dijaspori, imamo zajednički cilj, istu kulturu, a naš rad se zasniva i cilj nam je očuvanje srpske kulture, tradicije i naravno, pisma“, jasan je Đorđe Brstina.\nPrevious Nikola Tesla – istorija budućnosti\nNext Besplatno slanje doznaka iz inostranstva


Grad Beograd već godinama izdaje građevinske dozvole za preko milion kvadrata. U prva tri meseca ove godine izdato je građevinskih dozvola za 330.348 kvadratnih metara, istakao je zamenik gradonačelnika Goran Vesić. „Zanimljivo je da je u martu ove godine izdato najviše u ovoj godini, čak 111 lokacijskih i uskoro i 23. građevinska dozvola za 147.841 kvadrat. To znači da se u martu, pored vanrednog stanja u kome se država nalazi, najviše gradi. Posebno raduje podatak da je prošle godine u martu izdato dozvola za nešto manje od 60 hiljada kvadrata, što jasno govori o tome koliko se više gradi“, rekao je Vesić gostujući na TV Happy.\nOn je dodao da sva gradilišta u Beogradu rade i da je to važno za vreme koje dolazi posle vanrednog stanja.\n„U vremenu posle vanrednog stanja borićemo se da obnovimo privrednu aktivnost, a biće lakše ako se sada gradi. Svaki dinar uložen u građevinu pretvara se u tri dinara u bruto domaćem proizvodu. Svi projekti koje finansira Grad rade se nezavisno od vanrednog stanja. Gradi se Bulevar patrijarha Pavla, Savski trg, Bulevar Vudroa Vilsona, nova autobuska stanica, Savski kej, a narednih nedelja počinjemo da radimo pristupne saobraćajnice oko nove autobuske stanice, kao i urbani džep na uglu Džordža Vašingtona, Palmotićeve i Hilandarske“, istakao je Vesić.


Vesti online / Vesti / Svet / Lavrov: Rusija ne namerava da izlazi iz Saveta Evrope\nMinistar spoljnih poslova Rusije Sergej Lavrov izjavio je da Rusija ne namerava da napusti Savet Evrope, kako pokušavaju da prošire glasine i ne odbija nijednu od svojih obaveza, uključujući i finansijske.\n"Mi ne pokušavamo da izađemo iz Saveta Evrope, kako o tome pokušavaju da se prošire glasine. Ne odričemo se nijedne svoje obaveze, uključujući i finansijske", navodi se u tekstu govora Lavrova na 129. ministarskoj sednici Odbora ministara Saveta Evrope u Helsinkiju, objavljenom na sajtu Ministarstva spoljnih poslova Rusije.\n- Cenimo pozitivan doprinos koji je Savet Evrope dao i nastavlja da doprinosi razvoju ruskog nacionalnog prava, reformi pravosudnog sistema, sistema organa izvršenja kazne, rešavanju mnogih drugih humanitarnih pitanja - rekao je Lavrov.\n- Zainteresovani smo za nastavak rada u Savetu Evrope na osnovu normi međunarodnog prava, ciljeva i principa Povelje UN, koje treba tumačiti i primeniti u njihovoj nerazdvojnoj uzajamnoj vezi - dodao je ruski ministar.\nOn je dodao i da će neučestvovanje ruske delegacije na izborima za generalnog sekretara Saveta Evrope imati dalekosežne posledice.\nSVET Lavrov: Rusija neće postavljati svoje rakete tamo gde nema američkih


Ryanair obustavlja i posljednji let iz Bosne i Hercegovine\nKompanija Ryanair je privremeno obustavila sve svoje letove sa aerodroma u bivšoj Jugoslaviji, odnosno s obzirom na to da je mnoge ukinula i ranije, sada su ukinuti i posljednji preostali – iz Bosne i Hercegovine i Crne Gore.\nOva povoljna aviokompanija je zbog pandemije već imala smanjeni red vožnje za region, a letove je ostvarivala samo sa aerodroma iz Banje Luke i Podgorice. Sada su letovi obustavljeni i iz Geteborga za Banju Luku, kao i iz Londona Stansteda i Charleroa do glavnog grada Crne Gore.\nUprkos trenutnoj suspenziji niza ruta, Ryanair i dalje planira u budućnosti lansirati nove letove za Bosnu i Hercegovinu i Hrvatsku. 29. marta aviokompanija namjerava otvoriti letove iz Beča za Banju Luku i Pulu, a slijede letovi iz Napulja za Zadar.\nPrethodni članakKina zbog korone zaključala 22 miliona ljudi\nSljedeći članakCazinski srednjoškolci organizuju humanitarnu kolačijadu za porodicu iz Liskovca


Home / Gradska hronika / PKS: Podeljeni sertifikati\nPrivredna komora Srbije i Ugovorna privredna komora Pirot, podelili su sertifikate polaznicima obuke za preradu hrane, tačnije namirnica životinjskog porekla.\nObuka je organizovana proteklih dana u prostorijama Okružne komore, a sertifikate je dobilo 15 malih proizvođača i prerađivača mesa i mleka. Reč je uglavnom o sitnim propizvođačima koji su upoznati sa zakonskim regulativama u ovoj oblasti. Kako je saopšteno cilj je da se podigne kvalitet i zdravstvena bezbednost hrane životinjskog porekla koja se, shodno Pravilniku, prerađuje u domaćim uslovima.\nPredavači su bili stručnjaci iz ove oblasti, a organizatori osim pomenutih institucija lokalna vlast i Ministarstvo poljoprivrede. Pirot je među prvim gradovima u Srbiji u kome je organizovana ova obuka i podeljeni sertifikati, koji vlasnicima omogućavaju nesmetan nastup na tržištu.\n← Previous Story Dojkinci – turistički biser Stare planine\nNext Story → Slobodna zona Pirot u korak sa najnovijim verzijama standarda poslovanja


Crédit Agricole na Zimskom seminaru farmera na Tari predstavlja kredite sa grantom – Kruševac PRESS\nAutor Redakcija\t Objavljeno 31.01.2019. 0\nCrédit Agricole banka Srbija danas organizuje tradicionalnu šetnju stazama Tare u okviru učešća na XV Zimskom seminaru farmera na Tarina kome će imati predavanja i predstavljanje najnovijih proizvoda za poljoprivrednike uključujući i investicione kredite u saradnji sa KfW, nemačkom razvojnom bankom.\nNa ovogodišnjem Zimskom seminaru na Tari, koji traje do 2. februra 2019. godine, prisutni poljoprivrednici imaće priliku da saznaju mogućnosti finansiranja koje je Credit Agricole banka pripremila u saradnji sa KfW, nemačkom razvojom bankom.\nKrediti iz ovog finansijskog aranžmana namenjeni su ulaganju u projekte energetske efikasnosti, kao i u projekte za korišćenje obnovljivih izvora energije. Korisnici sredstava iz ove linije imaju mogućnost dobijanja bespovratnih sredstava (granta) u vrednosti 10% od iznosa kredita. Krediti se odobravaju na rok do 7 godina sa planovima otplate koji su prilagođeni proizvodnom procesu u agro biznisu.


CEFL Online: CEFL uručio prve nagrade za izuzetnost\nCEFL uručio prve nagrade za izuzetnost\nNagrada za juniora otišla je u Budimpeštu, ali je Ivan Nedeljković iz Vukova odneo još jednu nagradu ove sezone. photo: Gergö Simak\nDo sada, liga je imala dva šampiona, a u prve tri sezone prepoznala je osam pojedinaca za njihov izvanredan nastup na terenu -- šest dobitnika nagrada za postignuto u regularnom delu sezone i dvojica najboljih igrača bowla.\nIpak, kako se liga, kao i većina američkog fudbala u Evropi, i dalje sastoji od pretežno igrača amatera, igranje ostaje sporedna stvar za skoro sve u i oko igre. Stoga, nije bilo preveliko iznenađenje, kada je liga prihvatila predlog jednog od svojih predstavnika, Gabriel Diealachera, tokom sastanka u Zagrebu krajem prošle godine i ustanovila novu nagradu, koja će nagraditi igrače za dostignuća koja uključuju i ona van terena.\n„Nagrada za izuzetnost prepoznaje i neguje izvaredna dostignuća igrača na terenu i van njega i način je za ulaganje u budući razvog igrača“, rekao je CEFL Komesar Igor Gajić.\nSada, kada je regularni deo sezone gotov, prva dva dobitnika -- jedan senior i jedan junior -- su imenovana: ovogodišnji CEFL Defanzivni igrač godine Ivan Nedeljković kao senior i 19-godišnji rezervni i povremeno startni quarterback Budapest Wolvesa Mark Bencsics kao juniorski igrač.\nOni će podeliti fond od 2500 evra koji im je dostupan za unapređenje obrazovanja. U aplikaciji njihovog tima, obojica su rekli da im je namera da to iskoriste za kurs jezika -- Bencsics za kurs engleskog višeg nivoa, a Nedeljković za kurs japanskog.\nNedeljković je student druge godine i zaposlen u Ultimate Gearu, radnji sa fudbalskom opremom u Beogradu. Pored toga što je jedan od najboljih igrača koje Vukovi imaju na rosteru, takođe je i trener njihove ekipe za mlađe od 13 godina.\nBencsics, jedan od najvećih talenata Wolvesa, je u prvoj godini Fakulteta fizičkog obrazovanja u Budimpešti i slično Nedeljkoviću, radi sa mlađim igračima unutar organizacije Wolvesa, onim od 14 do 18 godina.\nUmesto glasova glavnih trenera, koji se računaju za nagradu Igrača godine, predsednici timova glasaju za bilo koju dvojicu igrača predloženih od strane svih timova, osim svojih. Obojica su odnela nagradu relativno lako -- Nedeljković je osvojio šest, a Bencsics pet glasova. Svoje plakete će dobiti nakon CEFL Bowla.


Maroko - Blic Sport\nMENJA SE KONTINENT Ovo su zemlje koje se bore za domaćinstvo Svetskog prvenstva 2026. godine /FOTO/\nFIFA je donela odluku za istaknutu kandidaturu Maroka za organizaciju Svetskog prvenstva 2026. godine, ustanovivši da bi to bilo previše rizično.\nTragedija u Maroku, izginuli mladi sportisti u sudaru u kome je stradala 31 osoba\nLokalni mediji u Maroku su saopštili da je u sudaru autobusa i cisterne poginula 31 osoba, a među njima su mnogi bili mladi sportisti.\nNeka se spremi Real: Svetsko klupsko prvenstvo se pretvorilo u vaterpolo turnir\nFudbaleri Kruz Azula plasirali su se u polufinale Svetskog klupskog prvenstva pobedivši Siden Vondererse posle produžetaka sa 3:1, a utakmica je više ličila na vaterpolo okršaj.\nFIFA: Ebola neće odložiti Svetsko klupsko prvenstvo\nPripreme za Svetsko klupsko prvenstvo u Maroku za sada teku bez problema i trenutno ne postoji pretnja da će epidemija ebole otkazati ili odložiti takmičenje, saopštila je Svetska fudblska federacija (FIFA).\nEbola nije prepreka: Maroko ostaje domaćin Kupa afričkih nacija\nMarokanske vlasti saopštile su da ostaju domaćini Kupa afričkih nacija 2015. godine, demantujući glasine da je ta zemlja odustala od organizovanja tog najvećeg sportskog događaja u Africi.\nAfrička fudbalska konfederacija saopštila je da neće biti odložen Kup afričkih nacija, kako je to predložio domaćin turnira Maroko, zbog epidemije ebole.\nPeđa Krstin u četvrtfinalu čelendžera u Maroku\nMladi srpski teniser Peđa Krstin plasirao se u četvrtfinale čelendžera u Mohamediji, u Maroku.\nBorković posle trka u Maroku: Nisam više mogao da poželim, jer nemam iskustva\nDušan Borković je u svom Ševrolet Kruzu 98 nadmašio očekivanja na debiju u Svetskom šampionatu turing automobila, zasenio neka od najvećih imena u WTCC i bio srećan kako su prošle trke u Maroku, iako drugu nije uspeo da završi.\nSjajan debi pokvario dim: Borković šesti u prvoj trci, u drugoj morao da odustane\nNaš najbolji automobilista Dušan Borković imao je odličan debi u Svetskom šampionatu turing automobila, pošto je na otvaranju sezone u Maroku osvojio šesto mesto na prvoj trci, ali drugu nije uspeo da završi, jer mu je dim okupirao automobil Ševrolet Kruz 98.\nBorković posle prvog poena u WTCC: Nisam mogao da zamislim bolji početak\nNaš najbolji automobilista Dušan Borković briljirao je u kvalifikacijama za prvu ovosezonsku trku u Svetskom šampionatu turing automobila i nije krio oduševljenje pred debi u WTCC.\nVeliki uspeh na debiju: Borković kreće peti u Maroku!\nDušan Borković je nastavio da sanja na javi, pošto je na debiju u kvalifikacijama u Svetskom šampionatu turing automobila zauzeo sjajno peto mesto u svom Ševrolet kruzu, u konkurenciji 17 vozača i osvojio prvi bod u WTCC.\nBorković otišao u Maroko: Čast mi je što ću promovisati Srbiju na svim kontinentima\nNaš najbolji automobilista Dušan Borković otputovao je na sever Afrike, gde ga u Maroku očekuje start sezone i debi u WTCC (Svetskom šampionatu turing automobila).\nMarokanska atletičarka suspendovana sa OI zbog dopinga\nSvetska atletska federacija (IAAF) privremeno je suspendovala marokansku atletičarku Mariem Alaui Selsuli iz svih takmičenja, pošto se ispostavilo da je bila pozitivna na doping kontroli tokom takmičenja u Parizu, održanog u julu 2012. godine.\nPogledajte majstorije "marokanskog Mesija", novog pojačanja Milana /video/\nMladi Marokanac Hakim Mastur (14) novo je pojačanje Milana, objavili su roso-neri na zvaničnom sajtu.\nPogledajte: Deca u Maroku na jednoj utakmici postali huligani /video/\nNa prijateljskoj utakmici između marokanskih prvoligaša Raja Kazablanke i Marakeša, dogodile su se neverovatne stvari - dečaci uzrasta od 12 do 17 godina prekinuli su meč upadom na teren i izazivanjem opšteg haosa.\nMaroko dobio domaćinstvo Svetskog klupskog prvenstva u fudbalu\nMaroko je domaćin svetskog klupskog fudbalskog prvenstva 2013. i 2014. godine, saopštila je Međunarodna fudbalska federacija (FIFA).\nPreminuo marokanski fudbaler od trovanja jetre\nMarokanski fudbaler i član Raže iz Kazablanke Zakarija Zeruali preminuo je u bolnici od posledica otkazivanja jetre, objavili su mediji u Maroku.\nSedmoro poginulo u sukobu na stadionu u Maroku\nSedmoro ljudi poginulo je u neredima na fudbalskom meču u Maroku, saopštili su lokalni zvaničnici.\nMaroko domaćin Kupa afričkih nacija 2015. godine\nKup afričkih nacija biće održan 2015. u Maroku, a dve godine kasnije u Južnoj Africi, odlučeno je na sastanku Afričke fudbalske konfederacije (CAF) u Lubumbašiju.\nDobio crveni karton što je udario saigrača /video/\nTokom derbija marokanskog prvenstva između Raje Kazablanke i Kuribga (1:2) dogodila se nesvakidašnja odluka glavnog sudije.\nSTABILNO STANJE TRUDNICE IZ SARAJEVA: U Zagreb prebačena zbog potrebe za uređajem ECMO koji se koristi kada mladim osobama respirator više nije od pomoći\nNEMAČKA: NAJVEĆI PORAST CENA u poslednje tri decenije\nMali Peja OSVOJIO Bojanu Rodić?! Evo šta ih je odalo...


FBI uhapsio Srbina sa liste najtraženijih terorista – Krstarica FBI uhapsio Srbina sa liste najtraženijih terorista\nA. J. - 17.03.2021 - Foto: André Gustavo Stumpf – CC BY 2.0\nAmerička Agencija za carinu i zaštitu granica saopštila je da su od oktobra na američko-meksičkoj granici uhapšena tri državljanina Jemena i jedan državljanin Srbije, koji su se nalazili na FBI listi terorista.\nZa sada nisu objavljena imena uhapšenih, već samo njihovo poreklo, prenosi Dejli mejl.\nKako se navodi, oni su uhapšeni nakon informacije da se među onima koji prelaze tu granicu nalazi i ljudi sa FBI liste terorista, a podaci o njihovom hapšenju objavljeni su dan nakon posete republikanaca granici u Teksasu.\nFBI lista terorista napravljena je nakon 11. septembra 2001. godine i na njoj se nalaze imena ljudi koji su poznati ili su sa razlogom osumnjičeni da su umešani u terorističke aktivnosti, a na osnovu podataka obaveštajnih agencija.\nVeruje se da je ta lista dugačka iako FBI nije objavio broj imena koji se nalazi na listi.


Vučić: Prije neko veče sam razgovarao sa Đukanovićem :: Region\n20.12.2019. 22:33 ➔ 23:21\nPredsjednik Srbije Aleksandar Vučić izjavio je da je u Tirani dogovorena veća integracija organa za vanredne situacije i formiranje jedinstvenog tržišta rada sa Sjevernom Makednijom i Albanijom.\nVućić je poslije trojnog sastanka sa Zoranom Zaevim i Edijem Ramom rekao da su postignuti konkretni dogovori o "malom Šengenu" i da će sve biti završeno krajem januara na "istorijskom susretu" u Beogradu.\n"Dogovorili smo veću integraciju naših organa za vanredne situacije, zajedničko djelovanje vatrogasnih i policijskih jedinica u slučaju požara, poplava, zemljotresa i slično. Imaćemo jedinstvenu datoteku službi bezbjednosti, da istog trenutka možemo da reagujemo i pomognemo. To može da bude od izuzetnog značaja, što se vidjelo prilikom zemljotresa u Albaniji", rekao je Vučić na konferenciji za medije.\nKada neko kroči na beogradski aerodrom niko ga više neće zaustavljati u Skoplju ili Tirani i obratno, kaže predsjednik.\n"Kreiran je i softver o jedinstvenom tržištu rada. Ako Albanac ili Makedonac pređe u Srbiju, dovoljno je da koristi svoj telefon ili kompjuter i da se prijavi da želi da radi. Dakle, ako Albanac pređe u Srbiju i poželi da radi, mi ćemo već imati njegove podatke, jer smo umreženi. Tako će biti i u obrnutom slučaju. U roku od pet dana on će dobiti evidencioni broj i može da radi na teritoriji naše zemlje sve što želi i obrnuto".\nJedinstveno tržište rada je revolucija i fantastična vijest, ocijenio je predsjednik Srbije.\n"Tržište radne snage od 12 miliona ljudi, to je strašna vijest za investitore i donijeće velike promjene. To će značiti dramatičan priliv investicija, jer je važno strancima da imaju sigurnost na teritoriji", istakao je Vučić.\n"Pokušaćemo dodatno da se približimo u carinama", najavio je predsjednik i rekao da je cilj da carine rade 24 sata dnevno.\nKako kaže na sastanku je bilo riječi i o ovlašćenim ekonomskim operaterima koji ne moraju da pregledaju kamione sa robom na samom prelazu već mogu i prije ili poslije prelaza.\nLjudi koji protestuju u Tirani protiv regionalnog udruživanja mnogo su više okrenuti prošlosti i bez vizije budućnosti, rekao je Vučić i istakao da je veoma zadovoljan razgovorom koji je u to vrijeme imao sa premijerima Albanije i Sjeverne Makedonije.\nDodaje da je to normalno u demokratskim društvima i da u tome ne vidi nikakav poseban problem, ali kaže da niko ne može da očekuje da pogrdama može da promijeni nečiji politički stav.\n"Nijesam fasciniran kada neko pogrdama hoće da promijeni politički stav, neću svoj odnos promijeniti niti ja, niti Edi Rama. Ne ide to tako", rekao je Vučić i dodao da je se odlično osjeća u Tirani pošto su prema njemu bili gostoljubivi i da nema nijednu primjedbu na ljude koji su bili u njegovom okruženju.\nKaže da neki ljudi ne razumiju realnost i ne vide da će inicijativa o regionalnoj saradnji donijeti Beogadu, Skoplju i Tirani više novca, bolji životni standard i omoćiti ostanak i opstanak ljudi na svojim ognjištima.\n"Razumijem Prištinu, ali zašto Sarajevo neće"\nVučić je rekao da razumije odsustvo Prištine iz "malog Šengena", ali da njegova pamet ne dopire dotle zašto nema Sarajeva, kojem su ovi dogovori svakako u interesu.\n"Dobro sam izračunao srpske interese, poštujem region i volim region, ali moj posao je da vodim brigu o interesima Srbije. Ako nekome sve ovo odgovara to je BiH, a zašto ti ljudi nijesu u inicijativi.... Mora da su mnogo pametniji od mene", rekao je Vučić, odgovarajući na pitanje kako vidi odsustvo Sarajeva i dodao:\n"Razumijem kad neko iz Prištine kaže da postoje politički razlozi, ''mrzimo Srbiju, jer Srbija neće da prizna Kosovo''. To ne mogu da opravdam, ali mogu da razumijem da se nalaze u produžetku izborne kampanje i da nijesu sigurni da li će formirati vladu, pa ja to tumačim na taj način, iako nije dobro kada se ponašate kao partijski orjentisani, a ne brinete o interesima, kako vi kažete, zemlje, kako mi kažemo, pokrajinskih organa vlasti, svejedno je, to su malo viši interesi i važniji od interesa partije", rekao je Vučić.\nKad je riječ o Crnoj Gori, prije neko veče je, kaže, razgovarao sa predsjednikom Milom Ðukanovićem.\n"I sjutra ćemo otvoreno razgovarati. Bilo bi dobro, važno. Ja ne krijem da oni to mogu da odbiju, svako može da odbije, nikoga ne moramo da molimo, ali mislimo da bi to bilo dobro, za Crnu Goru i za cio region", rekao je Vučić poslije trojnog sastanka u Tirani.\nPredsjednik Srbije prisustvovao je donatorskom koncertu "Nikada nećete biti sami" u Tirani, objavljeno je na nalogu na Instangramu "buducnostsrbijeav".\nPredsednik Vučić prisustvovao je donatorskom koncertu „Nikada nećete biti sami“.\nОбјава коју дели Aleksandar Vučić (@buducnostsrbijeav) дана 20. Дец 2019. у 11:21 PST\nNa nalogu je objavljena fotografija predsjednika Vučića i premijera Albanije i Sjeverne Makedonije Edija Rame i Zorana Zaeva na koncertu, kao i još nekoliko fotografija izvođača sa koncerta.\nOni učestvuju na sastanku lidera Zapadnog Balkana o "malom Šengenu", a sjutra će obići Drač, gdje je bio epicentar razornog zemljotresa koji je pogodio Albaniju krajem novembra.\nNa donatorski koncert Vučić, Rama i Zaev otišli su zajedno u jednom vozilu.


Igra prestola VII (2017) - - HBO Srbija\nIgra prestola VII GAME OF THRONES VII.\n4.9 / 5 (24665)\nNajgledanija serija u istoriji kanala HBO i svetski televizijski fenomen, „Igra prestola“, i dalje je fantastičan hit. U sedam epizoda koje će biti prikazane ovog leta, sedma sezona će se usredsrediti na uzajamno približavanje vojski i stavova koje su horde obožavalaca očekivali godinama. Na samom početku sezone, Deneris Targarjen, u pratnji svoje vojske Neokaljanih i uz podršku dotračkih/Gvozdenrođenih saveznika i smrtonosnog trija zmajeva, konačno kreće u Vesteros sa Tirionom Lanisterom, novoimenovanom Kraljevom desnicom. Džon Snežni, upečatljivo oživljen u šestoj sezoni, očigledno je učvrstio vlast na Severu posle spektakularne pobede nad Remzijem Boltonom u „Bici kopiladi“ i vratio Vinterfel pod kontrolu kuće Stark. U Kraljevoj luci, Sersej Lanister, lišena preživelih naslednika, uspešno se dočepala Gvozdenog prestola pomoću divlje vatre kojom je spalila Vrhovnog vrapca i ostale neprijatelje u Belorovom obredištu. Ali dok ove i druge frakcije neumoljivo idu ka novim savezima ili (što je verovatnije) nasilnim sukobima, hladna senka još jedne apokaliptične pretnje u obliku vojske nemrtvih Belih hodača, od kojih se očekuje da će probiti Zid i napasti Jug, preti da naruši status kvo i poništi ishod ovih malih, previše ljudskih rivaliteta.


Premijera "Ane Karenjine" uskoro u Novosadskom pozorištu\nPremijera „Ane Karenjine“ uskoro u Novosadskom pozorištu\nTanjug 24. oktobra 2019. 13:57\nNOVI SAD – Predstava „Ana Karenjina“, reditelja\nDejana Projkovskog, premijerno će biti izvedena na Velikoj sceni Novosadskog pozorišta 29. oktobra, od 19 sati.\nIako glumci Novosadskog pozorišta prvi put sarađuju sa rediteljem Dejanom Projkovskim, pre dve godine su, kao i deo Novosadske publike, imali priliku da se upoznaju sa njegovom delatnošću na prvom Synergy festivalu, gde je predstavljen „Otelo“, koje je radio sa Turskim teatrom iz Skoplja.\n„Ovo mi je druga prilika da sarađujem sa nekim od reditelja iz Makedonije; prethodno smo sa Aleksandrom Popovskim radili na predstavi „Grobnica za Borisa Davidoviča“. Baš kao kod Popovskog, tako i kod Dejana osećam prijatnu stvaralačku energiju i imam osećaj da mi neće dopustiti da se na sceni, u bilo kojoj situaciji, osećam nelagodno“, kaže Arpad Mesaroš.\nMarta Bereš kaže da joj se sviđa to što reditelj Dejan Projkovski „ima posebnu toplinu i duboku želju za razumevanjem ljudske psihe, i prihvatanjem ljudi onakvim kakvi su, bez osuđivanja“.\n„Bila bih presrećna kada bi publika prepoznala uloženi rad i ljubav prema ovom genijalnom delu, i kada bi uživala gledajući našu predstavu“, kaže Marta Bereš.\n„Ana Karenjina“ Dejana Projkovskog biće prva premijera u 46. sezoni Novosadskog pozorišta, nakon koje će, u započetoj pozorišnoj godini, biti prikazano još šest novih predstava; sve one su grupisane pod sloganom „Ožiljci“.\n„Ana Karenjina je ženski Hamlet. Kada izgovorimo njeno ime pomislimo na voz i na samoubistvo, što znači da je njen ožiljak bio toliko dubok i snažan da nije uspela da živi sa njim“, rekla je Marta Bereš.


Prodaje se Rudnik Kovin - Bizlife.rs\nProdaje se Rudnik Kovin\n14:04 Kovin, 22/12/2011\nAgencija za privatizaciju Srbije (www.priv.rs) objavila je danas tender za prodaju rudnika za podvodnu eksploataciju uglja „Rudnik Kovin“ u restrukturiranju, po minimalnoj ceni od 3,37 miliona evra.\nKako se navodi u javnom pozivu objavljenom na sajtu Agencije za privatizaciju, potencijalni kupac će za rudnik, koji se nalazi u Deliblatskom ritu, morati da obezbedi minimalnu investiciju od 2,5 miliona evra u periodu od tri godine, i minimalni socijalni program.\nKupac „Rudnika Kovin“ obavezan je i da uplati 346.700 evra za infrastrukturno opremanje lokacije za eksploataciju i korišćenje infrastrukturnih objekata i da otkupi sve zalihe gotovih proizvoda koje nisu opterećene zalogom.\nKako se precizira, na tenderu mogu učestvovati firme koje se bave eksploatacijom uglja i drugih ruda ili proizvodnjom proizvoda od ostalih nemetalnih minerala, pod uslovom da su u 2010. imale prihod od 10 miliona evra ili da su na dan 31. decembra 2010. imale poslovnu imovinu vrednu 50 miliona evra.\nU slučaju da na tenderu učestvuje konzorcijum, te uslove mora da ispunjava nosilac konzorcijuma, koji mora da ima najmanje 51 odsto učešća.\n„Rudnik Kovin“ se bavi eksploatacijom lignita i mrkog uglja, a potencijalni vlasnik mora da nastavi da se bavi tim poslom najmanje pet godina.\nRudnik je vlasnik zemljišta u Deliblatskom ritu, koje je kategorizovano kao šuma četvrte klase. Depozit za učešće na tenderu za taj rudnik je 400.000 evra. Zahtev za tendersku dokumentaciju može se podneti do 16. januara 2012. godine, a rok za dostavljanje obavezujućih ponuda je 27. januar.


Godišnjica ubistva Kralja Aleksandra Karađorđevića - Društvo - Dnevni list Danas\nPočetna » Društvo » Godišnjica ubistva Kralja Aleksandra Karađorđevića\nMinistar za rad, zapošljavanje, boračka i socijalna pitanja Zoran Đorđević prisustvovao je danas ceremoniji obeležavanja 85. godina od ubistva kralja Aleksandra Karađorđevića u Marselju, gde je u pratnji general majora Slađana Đorđevića položio venac na Spomenik francusko – srpskog prijateljstva.\n2Piše: FoNet 09. oktobra 2019. 17.19 Izmenjeno: 17.20\nĐorđević je u svojstvu izaslanika predsednika Srbije Aleksandra Vučića istakao da su Srbija i Francuska uvek bile prijateljske zemlje i na istoj strani i da takvi dobri odnosi traju i danas.\n„Ubistvo kralja Aleksandra predstavljao je veliki gubitak za celu Srbiju i njen narod. Nikada ne smemo zaboraviti one koji su nedužni stradali, jer su se borili za bolju budućnost u kojoj danas živimo i na tome smo im večno zahvalni“, rekao je Đorđević.\nĐorđević je prisustvovao i liturgiji u Grčkoj crkvi, a posle toga je sa francuskom državnom sekretarkom Ministarstva vojske Žanvijev Dariusek položio cveće na komemorativnoj ploči, na mestu na kojem su ubijeni kralj Aleksandar i francuski ministar inostranih poslova Luj Bartu, navodi se u saopštenju.\nKralj Aleksandar KarađorđevićMarsej\nDvorska izložba o diplomatskom radu kralja Aleksandra Drugog Ujedinitelja\nKako je obeležena petogodišnjica smrti kralja Aleksandra I Karađorđevića?\n09. oktobra 2019. u 17.26\nVečna slava srpskom Kralju.\nBez Kralja ne valja, Srbijo..\n09. oktobra 2019. u 19.31\n12.marta 2019 se navrsilo 16 godina od ubistav Zorana Djindjica.Jos se kao ne zna ko je narucio ubistvo!


Falzon: Nastojaćemo da prenesemo iskustva u pregovorima sa EU - European Western Balkans\nZastava Malte; Foto: Pixabay\nVALETA – Malteško ministarstvo za porodicu, dečija prava i socijalnu solidarnost nastojaće da Ministarstvu za rad, zapošljavanje, boračka i socijalna pitanja prenese znanja i iskustva u pregovorima sa Evropskom unijom, rekao je ministar Majkl Falzon u razgovoru sa državnim sekretarom u Ministarstvu za rad Nenadom Ivaniševićem.\nKako je navedeno u saopštenju, tokom razgovora u Valeti razmenjena su iskustva i mišljenja o migrantskoj krizi, a Ivanišević je svog sagovornika upoznao sa trenutnom situacijom po tom pitanju u Srbiji.\nMalteški ministar Falzon je poručio da će ministarstvo na čijem je čelu nastojati da Ministarstvu za rad prenese znanja i iskustva u pregovorima sa EU, sa posebnim osvrtom na poglavlja 2 – Sloboda kretanja radnika i 19 – Socijalna politika i zapošljavanje.\nFalzon je iskazao spremnost Malte da se saradnja dva ministarstva i ozvaniči potpisivanjem sporazuma u narednom periodu.\nMajkl FalzonMaltaNenad Ivaniševićpoglavlje 19Poglavlje 2\nTeodorović: Brnabić nije uvažila preporuke Mekalistera


Dodge Challenger SRT Demon - Auto Republika\nKompletna fotografija Dodge Challenger SRT Demona je konačno osvanula na internetu nakon bezbroj tizera. Doduše, ovo je „poluzvanična“ verzija, jer nije potvrđena od strane proizvođače, ali izgleda prilično verno. Međutim, što se specifikacija tiče, one još uvek nisu poznate.\nDemon će zvanično biti predstavljen na Salonu automobila u Njujorku, a do tada stvari stoje ovako: Demon može da koristi trkačko gorivo, klima uređaj može da se koristi za hlađenje motora, dobija prvi fabrički „transbrake“ sistem koji se koristi za trke ubrzanja… Pored navedenog, trebalo bi da raspolaže sa nekih 770 konja, tako da ne čudi što poseduje brojne „heavy duty“ komponente i ekstremno „ugojene“ gume. Inače, serijski dolazi s jednim sedištem, ostala su opciona.\nprevious Novi veliki SUV i Buickovi modeli će se proizvoditi u Opelovim fabrikama u Nemačkoj\nnext Kompanija FCA Srbija imenovala novog komercijalnog direktora


"Otadžbin" o Vučiću i ove subote - JUGPRESS\n“Otadžbin” o Vučiću i ove subote\nOd autora: Jugpress Septembar 30, 2017\nNarodni pokret Srba sa Kosova i Metohije „Otadžbina“ i ove subote se bavio postupanjima i izjavama predsednika Srbije Aleksandra Vučića koja se tiču Koosva i Metohije.\n“Kakve su mu namere prema južnoj srpskoj pokrajini građani Srbije imali su prilike da čuju u emisiji „Upitnik“ državne radio-televizije. Aleksandar Vučić, ni trepnuvši, najavljuje svoju spremnost da dozvoli samoproglašenoj republici Kosovo stolicu u Ujedinjenim nacijama. Ne zanima ga mnogo ni što ruši ustavom zagarantovani teriotorijalni suverenitet i integritet Republike Srbije na koji je položio zakletvu ispod mirosavljevog jevanđelja. Na taj način predsednik negira Rezoluciju saveta bezbednosti 1244 u kojoj se kaže da je Kosovo i Metohija deo države Srbije. Očita je namera da odnose Srbije i njene južne pokrajine svede na nivo dve Nemačke koji su imale pre ujedinjenja. Tako nešto se obavezao zapadnim mentorima, pre svega Angeli Merkel, kada su ga dovodili na vlast.\nTokom emisije od predsednika smo još čuli da je potpisao Briselski sporazum, kojim se faktički odriče Kosova i Metohije, da bi nemačke kompanije ulagale u Srbiju. Ovakva neodgovorna i trgovačka nacionalna politika je jednostavno neshvatljiva.\nOd predsednika smo još i čuli da njega mnogo na zanimaju ankete u kojima stoji da 70% građana Srbije između KiM i EU bira Kosovo i Metohiju. On kaže da hoće da bude hrabar kao Makron koji je bez obzira na proteste radnika potpisao zakon o radu. Kakva glupust! Predsednik poistovećuje francuski zakon o radu sa teritorijom južne srpske pokrajine.\nTo nije jedina glupost koju je predsednik izrekao jer je dodao da u slučaju da Srbi ne izađu na separatističke izbore oni mogu da dožive najstrašniji pogrom što je van svake pameti. Neubedljivo se trudi da opravda izbor Ramuša Haradinaja od strane njegove «Srpske liste» za predsednika vlade separatističke paradržavne tvorevine, govoreći da je to u interesu Srba jer time štite svoju bezbednost. Naopako, jer kako može koljač srpske dece, kako Aleksandar Vučić naziva Ramuša Haradinaja, da bude zaštitnik Srba. Predsednik svodi broj Srba na 6% što je van svake pameti imajući u vidu poslednje izbore za skupštinu samoproglašene republike Kosovo gde je od 470.000 ukupno izašlih na izbore 50.000 Srba. To su inače podaci centralne izborne komisije samoproglašene republike Kosovo. Na osnovu izrečenog broj Srba se kreće između 10 i 12%. Predsednik je ovlaš izleteo sa brojkom od 6% pošto se Srbi nisu odazvali na šiptarski popis.\nPredsednik takođe obmanjuje građane Srbije da je smanjen broj nasilja nad Srbima. On ne govori istinu, jer je za vreme njegove vladavine u severnom delu Kosova i Metohije zapaljeno više od stotinu automobila Srba, bacane su razne eksplozivne naprave na domove Srba, a bilo je i mnoštvo ranjenih i ubijenih Srba. I to sve u sredini u kojoj Srbi čine 95% a da nijedan izvršilac ovih nedela nije otkriven. Napomenimo da je predsednik Republike Srbije ujedno i koordinator svih obaveštajnih službi i prosto je nemoguće da Aleksandar Vučić ne zna ko teroriše Srbe izuzev ako se to ne radi po njegovom blagoslovu.\nI na kraju, ono što su mogli da vide i čiju građani Srbije jeste da predsednik drsko i bezobzirno laže kada govori o svom i poštenju svoje porodice. Danas u Srbiji svi znaju da nijedan ozbiljniji posao ne može da se odradi bez učešća braće Vučić. Po nekim izvorima smatra se da su po bogatstvu prestigli Miroslava Miškovića. I laicima je jasno da predsednik nije politički naivan da svoju pokretnu i nepokretnu imovinu drži pod svojim imenom ili imenom nekog od članova svoje porodice. A preteruje kada kaže da čak i vodu u vladi i predsedništvu on plaća apostofirajući na svoje poštenje. Moža vodu i plaća ali na drugoj strani mnogo toga zakida građanima Srbije.\nKod Srba postoji poslovica koja glasi: «Niko krupno ko Turčin ne laže». Turci su dobili ozbiljnu konkurenciju”, saopštio je Narodni pokret Srba sa Kosova i Metohije „Otadžbina“


Domaći film Panama u Južnoj Koreji - LookerWeekly.com magazin\nDomaći film Panama u Južnoj Koreji\n· 09/10/2015 ·1 min read\nPred domaću premijeru koja će biti održana 21. oktobra u Sava centru, film “Panama” je prikazan na jubilarnom 20. Međunarodnom filmskom festivalu u Busanu (Južna Koreja), najznačajnijem filmskom festivalu u Aziji.\nAzijskoj premijeri filma “Panama” održanoj 3. oktobra u okviru programa “Flash Forward”, koji predstavlja najznačajnije van-azijske filmove mladih reditelja, prisustvovali su reditelj Pavle Vučković i ko-scenaristkinja Jelena Vuksanović.\nNakon premijere i prve reprize filma “Panama”, koja je održana 5. oktobra, reditelj i ko-scenaristkinja, Pavle Vučković i Jelena Vuksanović, razgovarali su sa znatiželjnom publikom koja je postavljala zanimljiva pitanja i pokazala interesovanje za proces stvaranja filma, priču, karaktere… Razgovor je bio formalno ograničen na 30 minuta, ali je produžen zbog velikog interesovanja gledalaca. Bilo je više nego očigledno da je publika u Koreji prepoznala univerzalnu priču i senzibilitet filma “Panama”.\nNakon Filmskog festivala u Busanu, film će ući u bioskopsku distribuciju u Južnoj Koreji.


ZAJEDNIČKA REAKCIJA: Ambasade SAD-a i Velike Britanije zabrinute zaključcima VSTV-a | Slobodna Bosna\nZAJEDNIČKA REAKCIJA: Ambasade SAD-a i Velike Britanije zabrinute zaključcima VSTV-a\nAmbasade Sjedinjenih Američkih Država i Ujedinjenog Kraljevstva izražavaju duboku zabrinutost zbog zaključaka koje je u četvrtak usvojilo Visoko sudsko i tužilačko vijeće BiH (VSTV), nakon informacija dostavljenih od strane Centra za istraživanje rata, ratnih zločina i traženje nestalih osoba Republike Srpske.\nZabrinuti smo i zbog toga što je VSTV zadužilo tužilaštva da sastave spisak optuženih za ratne zločine na osnovu etničke pripadnosti, s obzirom na to da se time dalje politizira sudski postupak i procesuiranje predmeta ratnih zločina.\nNadalje, zahtjev VSTV-a da im se dostave informacije o tome da li su sudije ili tužioci u izvještaju Centra za istraživanje rata, ratnih zločina i traženje nestalih osoba Republike Srpske, bili predmetom istrage, vrši neprimjeren pritisak konkretno na ove osobe, ali u širem kontekstu, i na svakog sudiju i tužioca u zemlji.\nOsiguravanje nezavisnosti i nepristrasnosti pravosuđa štiti povjerenje javnosti u pravosuđe.\nNadalje, time se promoviše vladavina prava i osigurava da sudovi ostanu glavni forum za rješavanje sporova u očima javnosti. Postoji potreba da se poboljšaju kriteriji za imenovanje i razrješenje sudskih službenika u BiH, ali bilo kakva poboljšanja treba da uzmu u obzir nezavisnost pravosuđa i osnovna ljudska prava, navodi se u saopćenju za javnost.


Naslovna strana za petak, 31. mart 2017. godine\nBeta 30. marta 2017. 23:10\nBeogradski dnevni listovi na naslovnim stranama izdanja za petak, 31. mart, pišu o nesreći u Rumuniji u kojoj je jedna državljanka Srbije poginula, dok su dve povredjene, poseti predsednika Srbije Kini, kompaniji Agrokor i drugim temama.\nBLIC – „Nišlijka poginula na obuci u Rumuniji“, povodom nesreće u rumunskom gradu Piteštiju kada je automobil uleteo u krug fabrike „Leoni“ medju radnike koji su se odmarali na pauzi. List piše i da Vašington stopira formiranje vojske Kosova „Tramp ne da Tačiju da pravi vojsku“.\nVEČERNJE NOVOSTI – O nesreći u Rumuniji u kojoj je jedna radnica iz Srbije poginula dok su dve povredjene, list uz fotografije donosi naslov „Sanjala je svadbu, a vraća se u kovčegu“. O poseti predsednika Srbije Tomislava Nikolića Kini „Kinezi postaju gazde RTB Bor?“. O novinama u medicinskim uslugama „Gama nož će lečiti duplo više pacijenata“. List piše i da je Pošta produžila rok do kojeg će biti moguće preuzimanje penzija uz stara dokumenta „Po penziju sa starom ličnom do 30. aprila“.\nDANAS – Uz podlistak posvećen 12. glumačkim svečanostima „Milivoje Živanović“, list na naslovnici piše da će naknadno biti zakazano novo saslupanje bivše supruge gradonačelnika Beograda, pod naslovom „Tužilac na putu, odloženo saslušanje Marije Mali“. O izveštaju Narodne banke Srbije „Dve državne banke u 2016. izgubile 116 miliona evra“.\nPOLITIKA – O stanju u kompaniji Agrokor „Dug ‘Agrokora’ šest ili čak 12 milijardi evra“. List na naslovnoj strani objavljuje intervju sa predsednikom Demokratske partije Srba u Makedoniji Ivanom Stoilkovićem „Brisel neće slomiti Djordja Ivanova“. Povodom Martovskog festivala koji je otvoren projekcijom filma Puriše Djordjevića list najavljuje intervju sa rediteljem, pod naslovom „Devedesetdvogodišnjak neumoran i posle 70 filmova“.


Bez gašenja paralelnih struktura na severu, neće početi formiranje Zajednice opština sa srpskom većinom\nKosovske institucije neće preduzeti nijedan korak ka formiranju Zajednice opština sa srpskom većinom, sve dok Srbija ne ugasi paralelne strukture na severu i dok ne počne implementacija sporazuma o pozivnom broju, saopšteno je iz kabineta premijera Kosova.\nMinistarka za dijalog u Vladi Kosova, Edita Tahiri, optimista je da će Srbija ovog puta sprovesti sporazum o pozivnom broju, a nakon toga može da se očekuje i pomak ka formiranju Zajednice.\nEdita Tahiri optimista da će Srbija ovog puta sprovesti sporazum o pozivnom broju\nPredsednik Srpske liste u kosovskom parlamentu, koja je zamrzla učešće u insitucijama nakon usvajanja Zakona o Trepči i strateškim investicijama Slavko Simić za RSE kaže da očekuje da se nakon dogovora o telekomunikacijama i slobodi kretanja krene u formiranje Zajednice srpskih opština (ZSO).\n"Prioritet nad prioritetima za srpsku zajednicu na Kosovu je isključivo formiranje ZSO i veoma je važno da se u narednom periodu sa procesom formiranja ZSO krene. Formirali smo upravljački tim, očekujemo da centralne institucije u Prištini otvoreno daju podršku formiranju ZSO i sigurno je da ćemo od naših koalicionih partnera to tražiti, i sigurno da ćemo kroz konstruktivne razgovore jednostavno postići dogovor da se otvoreno na temu ZSO razgovara u skupštini, vladi i institucijama u Prištini i da se, naravno, o ovoj temi razgovara i javno pred albanskom zajednicom koja je pružila veliki otpor formiranju ZSO” , navodi Simić.\n"Za nas kao vladu, važno je sprovođenje sporazuma. Onda kada se sporazum o pozivnom broju sprovede, tada možemo da razgovaramo o mogućnostima za početak sporazuma o Asocijaciji. Optimista sam, s obzirom da je sprovođenje sporazuma iz dijaloga uslov za obe zemlje na putu evrointegracija“, kazala je Tahiri.\nMinistarka je ranije izjavila da bez gašenja paralelnih struktura na severu, neće početi formiranje Zajednice.\nPredsednik Srpske liste Slavko Simić kaže da predstavnici liste i dalje ne učestvuju u radu skupštine i vlade i da očekuju poziv koalicionih partnera koji bi dali konkretne predloge kako da se prevaziđe novonastali politički vakuum, i celokupna politička kriza.\nSimić očekuje konkretne predloge kako dalje da se krene u proces formiranja ZSO i kaže da će se odazvati takvom pozivu.\nMeđutim, navodi da poziva od koalicionih partnera nema, ali da očekuje međusobno razumevanje i da koalicioni partneri razumeju njihov politički protest koji su preduzeli kako navodi “nakon usvajanja spornih zakona o strateškim investicijama i Trepči”.\nTakođe veruje da će, ako bude postojalo razumevanje, pronaći rešenje za svako pitanje i svaku temu, da će se prevazići svaki problem i da će se uključiti u svaki budući proces.\n“Što se tiče gašenja paralenih struktura, naši građani, srpska zajednica i dalje isključivo kao ključnu institucionalnu podršku vide Privremene organe, odnosno naše srpske institucije na Kosovu, i sigurno da do njihovog gašenja ne sme doći dok se ne uspostavi ZSO. Sigurno je da, i kada se uspostavi ZSO, privremeni organi ne treba da budu ugašeni već i dalje treba da budu u funkciji građana i da preko privremenih organa prevaziđemo sve ekonomske izazove. To mogu privremeni organi da nam omoguće, odnosno Vlada Republike Srbije”, navodi Simić.\nOn kaže da u formiranje ZSO treba da se krene što pre i da su toga svesni i političari u Prištini i institucije: “Nakon svih dogovora i svih procesa koje smo mi kao srpska zajednica ozbiljno preuzeli i implementirali sve što je traženo od nas sigurno da postoji određeni pritisak EU na institucije u Prištini i političke lidere da se što pre krene u formiranjeZSO i to će se desiti, siguran sam, u narednih mesec - mesec i po dana”.\nPredstavnici Srpaske liste i dalje ne učestvuju u radu skupštine i vlade\nSimić je potvrdio da ukoliko vide da postoji ozbiljnost i da neko želi zaista da razgovara sa njima i ponudi konstruktivne ideje koje imaju zajedničku osnovu da će u tome učestvovati, ali da ukoliko osete da ih, kako kaže, neko poziva samo da bi bili deo marketinga, onda se neće odazvati takvom pozivu i nastaviće jedan vid političkog protesta.\n“I dalje nemamo odluku da se vratimo u institucije u Prištini, sve dok nas naši koalicioni partneri ne pozovu i ozbiljno razgovaraju sa nama i ponude nam ozbiljne i konkretne predloge”, ističe Slavko Simić.\nBeležimo reakcije građana Severne Mitrovice\n“Da vam kažem, jedino od Prištine zavisi da li će da pristane ili ne, sada mi da li možemo nešto da uradimo ili ne to je već pitanje”, kaže Mila Antić iz Severne Mitrovice.\n“Sporazum iz Brisela me ne interesuje, loš je. Greška je apsolutno i što pregovaramo sa Prištinom. I ta zajednica srpskih opština, nikad to da se formira neće”, kaže Dragan Mirković.\nMinistarka za dijalog u Vladi Kosova, Edita Tahiri, otputovala je za Brisel gde će se u sredu i četvrtak održati sastanci o sporazumima koji se tiču pravosuđa, telekomunikacija, i integrisanom upravljanju prelazima Kosova sa Srbijom.\nKako se navodi u saopštenje vlade, uradiće se procena sprovođenja tih sporazuma.\nDodaje se i da ovog puta Sporazum o Zajednici opština sa srpskom većinom neće biti tema razgovora, te da se o tome može razgovarati samo onda kada Kosovo dobije pozivni broj - 15. decembra 2016, u skladu sa sporazumom.


Radnici pošte nisu prihvatili ponudu, nastavljaju ŠTRAJK! - Valjevo\nRadnici pošte nisu prihvatili ponudu, nastavljaju ŠTRAJK!\nPosted by: REDAKCIJA VALJEVSKA POSLA in Valjevo 9. December 2019.\tComments Off on Radnici pošte nisu prihvatili ponudu, nastavljaju ŠTRAJK!\nMilija Tešić, jedan od zaposlenih je izjavio za agenciju Beta da na sastanku radne grupe koja raspravlja o stanju u Pošti nije postignut bilo kakav dogovor i da ne očekuje da će razgovori biti nastavljeni.\nU radnoj grupi su i predstavnici Vlade Srbije, a radnicima Pošte je ponuđeno da se ukupna masa zarada poveća za 10 odsto i da se nađu modeli kako da najveće uvećanje plata dobiju radnici sa najmanjim primanjima.\n“Za nas je takva ponuda neprihvatljiva, a naš zahtev je i da zaposleni imaju bolje uslove rada. Radna grupa koja raspravlja o stanju u Pošti se nije sastajala šest meseci i sad se traži da se za dva dana postigne dogovor”, rekao je Tešić.\nObustavu radakoju su poštanski radnici počeli pre sedam dana u više gradova u Srbiji nije organizovao nijedan sindikat u tom preduzeću, već sami zaposleni.\nPošta Pošta Srbije Štrajk\t2019-12-09\nTagged with: Pošta Pošta Srbije Štrajk\nPrevious: Međunarodna akcija saobraćajne policije usmerena na kontrolu vožnje pod dejstvom alkohola i psihoaktivnih supstanci\nNext: SKUPLJA REGISTRACIJA VOZILA: Objavljene nove komunalne takse


Podatak da je uprkos pandemiji virusa korona, oscilacijama cena sirove nafte na svetskom tržištu Naftna industrija Srbije uspela da prvo tromsečje ove godine završi s ostvarenom dobiti, uliva nadu da se stvari u naftnom sektoru polako vraćaju na nivo pre ove svetske pošasti i da će ponovo biti lokomotiva privrednog razvoja Srbije.\nUpitan da prokomentariše novi poslovni uspeh NIS-a, Nenad Gujaničić, broker, kaže da je bilo očekivano, pre svega usled velikog skoka cene sirove nafte u prva tri meseca, Naftna industrija Srbije je zabeležila pozitivan finansijski rezultat u prvom tromesečju.\n“Dobit od 1,5 milijarde dinara bi svakako bila i veća da NIS nije tokom marta sproveo plansku modernizaciju Rafinerije koja je dosta smanjila obim prerade tokom ovog perioda”, kaže on.\nPodsećanja radi, NIS je prošle godine zabeležio gubitak od 7,6 milijardi dinara što je prva godina da je kompanija zabeležila negativan finansijski rezultat otkada je kotirana na Beogradskoj berzi. Akcije NIS-a prošle godine zabeležile su pad od svega 14 procenata, u velikoj meri nadmašivši regionalne i globalne pandane.\nOvaj manji pad NIS-a tumači se pre svega niskom likvidnošću akcije (prometi su mali) pa zainteresovani učesnici u trgovanju mogu relativno lako podstaći stabilnost cene ove hartije. U tekućoj godini akcijama NIS-a se uglavnom trguje na nivoima u rasponu 620-630 dinara što predstavlja pad od tri-četiri procenta od početka godine.\nTrenutna tržišna vrednost kompanije iznosi oko 866 miliona evra što je svega osam procenata više od cene po kojoj je Gasprom privatizovao NIS davne 2009. godine.\nDirektorka EBRD Zsuzsana Hargitai prvi počasni član OIE Srbija


SMEĆE I LEŠEVI ŽIVOTINJA: Počelo uklanjanje divljih deponija u Modriči – modričaINFO\nHome / NOVOSTI / HRONIKA / SMEĆE I LEŠEVI ŽIVOTINJA: Počelo uklanjanje divljih deponija u Modriči\nin HRONIKA, IZDVOJENO, MODRIČA, STIL I ZANIMLJIVOSTI February 24, 2019 699 Views\nMODRIČA – Uklanjanjem divlje deponije uz regionalni put Modriča-Doboj u mjestu Klanac juče je počela proljetnja akcija čišćenja smeća sa javnih površina i uređenje opštine Modriča.\nNačelnik Odjeljenja komunalne policije Modriče Branislav Đurić rekao je da je među prvima očišćena “divlja” deponija u mjestu Klanac sa koje je pored veće količine smeća uklonjeno i šest leševa životinja.\n– Nakon prijave građana hitno je organizovano čišćenje ove ilegalne deponije na koju je nepoznata osoba ili više njih bacilo leševe pet pasa i jedne ovce – izjavio je Srni Đurić.\nOn je istakao da je teško utvrditi ko baca smeće, posebno uz putne komunikacije i riječne tokove, zbog čega većina počinilaca ovog prekršaja ostane nekažnjena.\nĐurić je naveo da je Komunalno preduzeće Modriča na području opštine dobro organizovalo sistem prikupljanja smeća u domaćinstvima, ustanovama i preduzećima, kao i njegovo odvoženje na regionalnu deponiju u Doboj.\n– Dio problema je u tome što u selima još nije najbolje riješen sistem odvoženja smeća – rekao je on.\nAkcija sakupljanja smeća u opštini i uz glavne putne komunikacije na prostoru cijele Modriče tradicionalno se organizuje tokom mjeseca marta i aprila.\nGlas Regije / SRNA\ndeponije smeća 2019-02-24\nTagged with: deponije smeća\nPrevious: TRADICIJA SE NASTAVLJA\nNext: Ćetenija 2019 – Spektakularna šesnaesta po redu tarevačka Ćetenijada *(VIDEO+FOTO)


Grci i Srbi bacaju rukavicu u lice "Novom svetskom poretku" | Vestinet.rs\nPOČETNA STAV Grci i Srbi bacaju rukavicu u lice „Novom svetskom poretku“\tGrci i Srbi bacaju rukavicu u lice „Novom svetskom poretku“ 27. maj 2012. 15:51 · Nema komentara Petar Iskenderov: Grci i Srbi bacaju rukavicu u lice „Novom svetskom poretku“\nPredizborne bitke, koje su poslednjih meseci potresale Grčku i Srbiju, dokazale su da su na Balkanu očuvana dva pola koji su suprotstavljena zapadnim modelima preformatiranja geopolitičkog prostora.Sjedinjene Države i Evropska unija, bez obzira na različite poluge uticaja i manipulacija koje im uvek stoje na raspolaganju, nisu uspele ne samo da nateraju grčke političare da formiraju vladu koja će slušati EU i MMF, pa ni da obezbede da u Srbiji na novi period predsednikovanja bude izabran „nepotopivi“ dosadašnji predsednik Srbije Boris Tadić.\nŠta više, postoje razlozi da se tvrdi da je upravo principijelnost Grka, pre svih – lidera nacionalno-patriotskih partija i pokreta koje sve brže jačaju – ubedila srpske birače da posumnjaju u predodređenost zapadnih scenarija u vezi sa njihovom sopstvenom zemljom. Kao rezultat – 16-procentna prednost Borisa Tadića se za tren pred drugim krugom istopila i pretvorila u minimalnu, ali nesumnjivu pobedu kandidata Srpske napredne stranke Tomislava Nikolića. To nas tera da posebno pažljivo posmatramo društveno-političke procese koji se pred očima iznenađenih i izgubljenih briselskih činovnika, lidera svih glavnih zemalja-članica Evropske unije i svetskih finansijera razvijaju u Grčkoj.\nRezultati vanrednih parlamentarnih izbora 6. maja su dokazali pad popularnosti dva tradicionalna „teškaša“ grčke političke scene bez presedana – desničarske partije „Nova demokratija“ i „Svegrčkog socijalističkog pokreta PASOK“. Oni su dobili 18,85% – prvi i 13,18% glasova- drugi. Tako je manje od jedne trećine Grka koji su izašli na izbore dalo poverenje dvema glavnim partijama u zemlji, bez obzira što je na prethodnim izborima 2009. godine takvih ukupno bilo 77%. Drugo mesto je pripalo levo-radikalnoj koaliciji SIRIZA, koja je dobila 16,78% glasova.\nPrvih dana posle objavljivanja rezultata izbora u evropskim prestonicama je malo ko sumnjao da glavne grčke partije neće uspeti da formiraju koaliciju, te da će kreditni sporazumi koje su krajem 2011.godine Atini nametnuli Evropska unija i MMF, a za koje je cena bila đavolsko smanjenje državnog budžeta, proći. Predsednik Evropskog parlamenta Martin Šulc je potvrdio da „pregovori o formiranju vlade u Atini moraju da za cilj imaju poštovanje obaveza zemlje prema Evropskoj uniji“ (1).\nA ministar inostranih poslova Nemačke Gido Vestervele je još bezobzirnije saopštio grčkim političarima da „mi (Evropska unija – P.I.) očekujemo da će u Grčkoj biti formirana pametna vlada sa jasnom evropskom orijentacijom“. Kada se prvi pokušaji da se formira koalicija na vlasti i kabinet nisu završili uspešno, rukovodilac nemačkog MIP-a je upozorio da, bez obzira na ishod pregovora, svi prethodni sporazumi između EU i Grčke moraju da se neizostavno realizuju: „To uopšte nije tema za razgovor!“ (2)\nMeđutim, grčki političari su se pokazali evropski nerazumni. Svi pokušaji predsednika zemlje Karolosa Papuljasa da ubedi lidere partija koje su ušle u parlament da naprave sporazum kojim bi Evropska unija bila zadovoljna nisu uspeli. Nisu pomogla ni dva hitna sastanka u predsedničkom dvorcu, sazvana na brzu ruku, a koje su američke poslovne novine The Wall Street Journal nazvale „poslednji pokušaj da se formira kabinet“ (3). Koalicija SIRIZA je razborito odbila da učestvuje u bilo kakvom sporazumu sa „Novom demokratijom“ i PASOK-om.\nRezultati, koje su 24. maja objavili grčki sociolozi iz Public Issue/Skai TV, dozvoljavaju joj da računa da će 17.juna, na novim izborima, dobiti 30% glasova (4). Lider te koalicije, Aleksis Cipras, je unapred izjavio da odbija da učestvuje u poslednjim „vanrednim“ pregovorima koje je predsednik Papuljas organizovao 14.maja. Po njegovim rečima – to je izazvano principijelnim razilaženjem sa politikom čvrste budžetske ekonomije po receptima EU i MMF-a, protiv kojih SIRIZA najoštrije istupa. Takođe treba da se imaju u vidu specifičnosti grčkog zakonodavstva koje „nagrađuje“ partiju-pobednika sa novih – posebnih – 50 mesta u parlamentu sa ukupno 300 mesta. U tom slučaju SIRIZA može da postane ne samo prva, već jedina realna snaga u najvišem organu zakonodavne vlasti.\nRukovodilac države je od još jednog učesnika koalicionih pregovora napravio partiju „Demokratski levičari“ koja je u izborima 6.maja sakupila 6,11% glasova. Međutim, njen vođa Fotis Kuvelis je razumno konstatovao da u situaciji, stvorenoj u Grčkoj, „nikakva vlada po definiciji ne može da napravi jedinstvo“ (5).\nTeško da će biti preuveličano ako kažemo da poslednjih meseci ni „Nova demokratija“, ni PASOK nisu uspeli biračima da ponude razumljiv dugoročan program za prevazilaženje krize u nacionalnoj ekonomiji – naravno, ako se ne računaju sporazumi koji su potpisani sa EU i MMF-om, u kojima su Grci obećali da će po bilo koju cenu da izvršavaju sve naloge tih institucija.\nTakva politika po definiciji ne može Grcima da se dopadne, jer su potpuno sigurni da njihova zemlja plaća za finansijsko-ekonomsku neodrživost i same Evropske unije, i međunarodnih finansijskih institucija. A predizborna obećanja lidera „Nove demokratije“ Antonisa Samarasa, da će uprkos zahtevima kreditora značajno sniziti dažbine bez obzira na sporazume sa EU i MMF-om koje je partija već potpisala, predizborne ekonomske debate su pretvorile u običnu farsu.\nPošto su se sudarili sa upornošću Grka i više nego realnom pretnjom pobede na predstojećim izborima radikalno-patriotskih snaga ne samo leve, već i desne orijentacije (među koje spada i partija „Zlatna zora“ koja je 6.maja dobila 6,97% glasova), zapadni političari i finansijeri su se najozbiljnije upaničili. Londonske novine The Sunday Times su požurile da objave da će Grčka morati da prestane da koristi jedinstvenu valutu već kroz osam nedelja, a britanske banke su već „pristupile radu na scenerijima budućih događaja“ (6). Ulog su poveliki iznosi.\nUkoliko grčke vlasti objave tehnički bankrot, institucije Evropske unije će, kako su proračunali u nemačkoj Berenberg Bank, izgubiti najmanje 113 milijardi evra, a MMF – 22 milijarde €. Osim toga, direktni gubici evropske Centralne banke će na grčkim državnim obveznicama biti najmanje 27 milijardi €. Sve je to – upravo „finansijski infarkt“ (7). A ukoliko se, u skladu sa neumoljivom logikom ekonomskog domino-efekta prodube problemi u Portugalu, Španiji ili Italiji – o bankrotu će morati da razmišlja i direktno Evropska unija.\nKada je objavio uvodni članak pod nazivom “Adj, Akropolj! Zašto Grčka mora da odustane od evra“ i nemački Der Spiegel je takođe dao svoju presudu članstvu Grčke u evrozoni. Prema mišljenju nemačkih eksperata, „Grci nikada nisu sazreli za devizni savez, a ni sada još nisu u stanju za tako nešto“. Te, prema tome, „Grčkoj bi samo izlazak iz evrozone omogućio da u dugoročnoj perspektivi stane na svoje noge“ – siguran je Der Spiegel (8).\nMeđutim, odluka međunarodne agencije za određivanje rejtinga Fitch koja je odmah usledila, smanjenjem da se dugoročni kreditini rejting Grčke spusti još za jedan poen – sa „V-„ na „SSS“ je samo ozvaničila paniku na svetskim finansijskim tržištima. Pad kotacija do koga je došlo 18.maja na azijskim berzama je najveći od septembra 2011. Slične tendencije su i u američkim berzanskim institucijama.\nPri čemu su američki investitori zabrinuti ne toliko zbog porasta političke nestabilnosti u Grčkoj, koliko zbog jačanja „domino efekta“ u čitavoj Evropi, konkretno – zbog smanjenja rejtinga 16 španskih banaka, koje je uvela rejting-agencija Moody’s. Pre toga je ta agencija istu proceduru primenila na 26 italijanskih banaka. Analitičari Bank of America pretpostavljaju da će u toku od godine dana od hipotetičkog izlaska Grčke iz evrozone gubitke imati dve trećine evropskih banaka.\nRaspoloženja koja vladaju na svetskim finansijskim tržištima je, izgleda, bolje od svih okarakterisao Čo Bun Hun, analitičar južnokorejske kompanije Tong Yang Securities. Prema njegovim rečima „previše je komplikovano adekvatno kvalifikovati rizike Evrope u odnosu na to koji će postati realnost, i u kakvu će štetu sve to da se izlije“ (9).\nZbog sve većeg finansijskog haosa u Evropi upravo južnokorejske akcije trpe maksimalne gubitke. Rukovodioci evropskih institucija su, bez obzira na sve, bar tako izgledaju, i dalje mirni. Glavni motiv njihovih izjava: Grčka za evrozonu još uvek nije izgubljena, ali i ako bude, Evropska unija će sa tim da izađe na kraj. Tako je rukovodilac evropske Centralne banke Mario Dragi već pokazao da, mada lično podržava članstvo Grčke u evrozoni, neće insistirati da po svaku cenu tako i ostane. A njegov predhodnik na toj dužnosti, Žan-Klod Triše, insistira da institucije EU povedu čvršću finansijsko-budžetsku politiku.\nGovoreći uoči samita „Velike osmorice“ u vašingtonskom Petersonovom Institutu za međunarodnu ekonomiju (Peterson Institute of International Economics) on je predložio da se rukovodstvu EU omogući pravo da ono objavljuje bankrot ove ili one države-članice i da samo kontroliše poresku politiku Unije. Prema njegovom mišljenju, to će Evropskoj uniji omogućiti kontrolu razvoja situacije u zemljama sa velikim budžetskim deficitom – takvih kao što su Grčka, Portugalija, Irska, Španija i Italija (10).\nMeđutim, za sada su male šanse za donošenje takvih hitnih i kardinalnih mera, pre svega zato što razvoj situacije dobija sve „strmoglaviji“ karakter, tako da evropski lideri i finansijski činovnici jednostavno ne uspevaju da sve proprate. To je Džeremi Batstoun-Karu, rukovodiocu odeljenja za analitiku u kompaniji Charles Stanley & Co, omogućilo da zaključi da je verovatnoća da će se evrozona raspasti «vrlo velika».\nPoslednja «slamčica spasa» za koju se sada hvataju evropski političari i finansijski eksperti – to su, kako god, upravo novi izbori u Grčkoj. Proračun se gradi na činjenici da će grčki birači, naplašeni katastrofalnim scenarijima, ipak da se predomisle, te će glasati za partije koje se zalažu za nastavak kreditne saradnje sa Evropskom unijom i MMF-om. «Sa nestrpljenjem čekamo da se posle predstojećih izbora napravi kontakt sa vladom, čim ona bude formirana» -– u vezi s tim je izjavio zvanični predstavnik MMF-a Dejvid Houli (11).\nTeorijski – takva mogućnost postoji, ali poslednje sociološke ankete za sada tu teoriju ne potvrđuju i praktično. Ukoliko pobedi koalicija SIRIZA međunarodni eksperti su već razradili dva moguća scenarija razvoja događaja. Prema ocenama Citigroup, ili će Evropska unija da pokuša da ipak prikloni nove vlasti u zemlji da sarađuju sa kreditorima, tako što će Atini da obeća nova odlaganja i kredite, ili će Brisel da prizna da je Grčku nemoguće sačuvati u evrozoni. Upravo se ta druga varijanta ekspertima Citigroup-a čini najverovatnijom. Jugens Mihels, rukovodilac za evropski pravac u radu te finansijske grupe, unapred je objavio da su predstojeći izbori u Grčkoj „rušilački za njeno članstvo u zoni evra“. Prema mišljenju Citigroup, verovatnoća da će Grčka u periodu od dva meseca izaći iz evrozone iznosi 75% (12).\nMeđutim, reklo bi se da ovakvi apokaliptični scenariji baš preterano ne plaše grčke birače. Za razliku od svetske korporacije bankara – oni mogu da izgube samo osećanje nacionalnog dostojanstva i nameru da žive onako kako žele, a ne kako su to izračunali Evropska unija i MMF. Podjednako kao i patariotski raspoloženi Srbi koji su 20. maja napravili svoj izbor, koji Evropu nije šokirao ništa manje od grčkih kolizija.\nPROČITAJTE JOŠ:Odbio mu poziv: Putin ne želi ni da čuje za Erdogana\nPokajali se: Turska vojska pozvala Moskvu i tvrdila da nije znala čiji je avion u pitanju!\nTurski premijer Davutoglu: Ja sam naredio da se obori ruski avion! – VIDEO\nTags:američki · analitičari · Ankara · Balkan · Bank of America · Boris Tadić · demokratija · dozvoljava · Evropska Unija · evrozona · Gido Vestervele · Grčka · institucije · Kardinal · katastrofa · korporacije · kredit · manipulacija · Martin Šulc · ministar · napredne · pobednika · Predsednik Evropskog parlamenta · predsednik Srbije · rejting · saradnje · Španija · Srpske · Tomislav · Vašington · Wall Street\tShare this post:\nNAJNOVIJEKao scena iz nekog filma: Evo kako je izgledalo spasavanje ruskog pilota od terorista u Siriji\nPojavili su se novi detalji o spasavanju ruskog pilota kapetana Konstantina Mu[...]Kakva sila je gurnula ove automobile na raskrsnici?! - VIDEO\nI dok teoretičari zavera govore o nevidljivim silama, duhovima… ima i onih koj[...]Udar po džepu Turske: Ruska avijacija pronašla novu metu! – VIDEO\nSmeo i drzak šverc nafte Islamske države u Tursku trebalo bi da postane glavna[...]Ovo još niste čuli: Evo šta je Goran Ivanišević rekao o Novaku Đokoviću!\nDugo se legendarni Goran Ivanišević šepurio kao singl grend slem osvajač sa ba[...]Tango Istoka i Zapada: Turska ostaje sama, njoj se više ne veruje!\nSudbina Turske bi trebalo da bude iskustvo i obavezna lekcija za sve zemlje [...]Teritorija na kojoj je oboren ruski avion sravnjena je sa zemljom, zajedno sa teroristima (VIDEO)\nUništene su terorističke grupe koje su delovale u zoni u kojoj je bio spasen d[...]Više nema prolaza: Ruski S-400 i krstarica "Moskva" su na pozicijama\nRusija je u Siriji rasporedila napredni sistem protivvazdušne odbrane S-400, k[...]Ovoj kuci uopšte nije jasno zašto spomenik neće da se igra sa njom...(VIDEO)\nOva kuca obožava da se igra sa svakim u čijem se društvu nađe.\nTo se, međutim[...]Teroristi Islamske države u Iraku opkoljeni od strane iračke vojske: Kreće čišćenje Ramadije (VIDEO)\nIračke snage prekinule su poslednju liniju snabdevanja važnog uporišta Islam[...]KOMENTARI ČITALACA\tPočetna


Slovačka o „Sputnjiku Ve“: Geopolitički interesi ne smeju biti iznad interesa građana - 06.02.2021, Sputnik Srbija\nSlovačka o „Sputnjiku Ve“: Geopolitički interesi ne smeju biti iznad interesa građana\nSlovačka bi mogla da proizvodi vakcine protiv virusa korona, a nije isključeno da bi to mogla biti i ruska vakcina „Sputnjik Ve“ (Sputnik V), rekao je premijer... 06.02.2021, Sputnik Srbija\nevropa, svet, vesti, sputnjik ve (sputnik v), mjanmar\nSlovačka bi mogla da proizvodi vakcine protiv virusa korona, a nije isključeno da bi to mogla biti i ruska vakcina „Sputnjik Ve“ (Sputnik V), rekao je premijer zemlje Igor Matović.\n„Ruski proizvođač vakcine 'Sputnjik Ve' (Sputnik V) zainteresovan je za to da se vakcina proizvodi direktno i zemlji kojoj je isporučuje. Geopolitički interesi ne smeju da budu iznad interesa ljudi“, istakao je Matović za Slovački radio.\nPrema njegovim rečima, ukoliko bi Slovačka započela proizvodnju vakcine, to ne bi činila samo za svoje građane, nego bi njome snabdevala i druge zemlje Evropske unije.\nIstovremeno, praški portal „Seznam“ javlja da eksperti češkog Ministarstva zdravlja proučavaju pravne aspekte za moguću direktnu kupovinu ruske vakcine protiv korone, zaobilazeći odobrenja organa Evropske unije.\nDrugim rečima, traži se opcija prema kojoj bi ruska vakcina dobila dozvolu za korišćenje u Češkoj bez sertifikata Evropske agencije za lekove i češkog državnog instituta za kontrolu lekova.\n„Ukoliko bi češki državni institut za kontrolu lekova bio protiv po tom pitanju, dozvolu za upotrebu vakcine 'Sputnjik Ve' (Sputnik V) izdalo bi Ministarstvo zdravlja. U te svrhe bi se pozvali na paragraf osam zakona o lekovima, koji dozvoljava upotrebu vakcine u Češkoj, s tim što odgovornost za to preuzima na sebe država“, prenosi portal.\nDanas je Ruski fond za direktne investicije potvrdio da je vakcinu „Sputnjik Ve“ (Sputnik V) registrovala 21. zemlja po redu – Mjanmar.\n„Registracija je realizovana u okviru ubrzanog postupka, bez dodatnih kliničkih ispitivanja na teritoriji zemlje“, saopšteno je iz fonda.


Prvi internet časopis za podsticanje dečijeg stvaralaštva u Srbiji - "Tabla" - Konkursi regiona\nčasopisi kutak za mlade Srbija vesti\nby KR 19/09/2014 2 69\nNiški kreativni studio je od početka ove školske godine pokrenuo prvi internet časopis za podsticanje dečijeg stvaralaštva u Srbiji – „Tabla”. Časopis je namenjen deci širom naše planete koji pohađaju osnovnu školu u kojoj se nastava izvodi na srpskom jeziku.\nTabla se finansira donacijama, a najveći deo svojih aktivnosti realizuje zahvaljujući entuzijazmu, kako redakcije, tako i saradnika.\nZa sada imamo saradnike u Srbiji i Republici Srpskoj, a namera nam je da pokrijemo i sve ostale zemlje u kojima postoje osnovne škole u kojima se nastava izvodi na srpskom jeziku.\n„Tablа” se nalazi na dve internet adrese i to:\nlatinični domen: www.tabla.org.rs i\nćirilični domen: табла.срб\nana souc 13/03/2015 at 19:43\nRado bi Vam slali naše kreativne priloge proizašle iz đačkih klupa. Za početak da uspostavimo kontakt.\nSnezana Stojanovic 27/10/2015 at 15:28\nKad pročitam daću komentar , hvala … za sada svidja mi se ideja 🙂